title: Keith

text: Keith tarkoittaa muun muassa seuraavia:


title: MUTKU-malli

text: MUTKU-mallilla tarkoitetaan pedagogista mallia, jonka tavoitteena on motivoida opiskelijaa ja sitouttaa hänet toimimaan tavoitteiden mukaisesti. Mallia voidaan soveltaa erilaisiin tilanteisiin, joissa ongelmia on opiskelijan motivoitumisessa ja tavoitteeseen sitoutumisessa.


title: MUTKU-malli

text:
Ongelman ratkaisussa käytetään oppipoikamallia ja vertaisoppimista (tässä vertaisoppipoika = NYTKU)
Lisäksi apuna käytetään mentorointia. Mikäli nämäkään eivät johda toivottuun tulokseen, voidaan opiskelijaa motivoida oppimiseen suggestopedian avulla. Tärkeintä on vertaisen innostava ja kannustava vaikutus. Opettajan pitää tuntea opiskelijan lähtötilanne, opiskelun tavoitteet ja opiskelijan edellytykset päästä niihin.


title: Mikstuura

text: Mikstuura on nestemäinen lääkemuoto. Siinä lääke voi olla esim. siirappina. Yskänlääkkeet lienevät yleisimmin käytettyjä lääkemikstuuroita. Mikstuurat otetaan suun kautta eli peroraalisesti.


title: Mikstuura

text: Mikstuuran annostelu voi tapahtua joko lusikalla, taikka mitta-astian avulla, jossa on jaottelu millilitroittain. Yleensä jakoväli on 5 ml. Yskänlääkepulloissa saattaa seurata annostelua varten oleva muovinen kertapikari lääkepakkaukseen kuuluvana.


title: Mikstuura

text: Lääkemikstuuroitten viskositeetti voi vaihdella. Osa näistä on veteen sekoitettavia jauheita, osa taasen emulsioita.


title: Mikstuura

text: Mikstuuroita voidaan käyttää vaikkapa silloin, kun potilaalla on lääkkeen ottamiseen tablettina liittyviä vaikeuksia. Näitä voivat olla nielemisvaikeudet. Lapset saattavat ottaa myös lääkkeensä mieluummin mikstuurana, kuin muissa muodoissa.


title: Mikstuura

text: Lääkemikstuurat makeutetaan usein sorbitolilla taikka maltitolilla. Muitakin makeutusaineita käytetään.


title: Konneveden vaakuna

text: Konneveden vaakuna on Konneveden kunnan tunnus. Vaakunan aihe viittaa metsätalouteen.


title: Konneveden vaakuna

text: Vaakunan selitys on ”punaisessa kentässä hopeiset tukkisakset.” Vaakunan on suunnitellut Gustaf von Numers, ja Konneveden kunnanvaltuusto hyväksyi sen kokouksissaan 23. huhtikuuta 1964. Sisäasiainministeriö vahvisti vaakunan käyttöön 21. elokuuta samana vuonna.


title: Šakiai

text: Šakiai on lounaisessa Liettuassa, Marijampolėn läänissä sijaitseva kaupunki. Se toimii Šakiain kunnallispiirin hallinnollisena keskuksena. Vuonna 2010 kaupungin väkiluku oli 6 376 asukasta.


title: Palapelimenetelmä

text: Palapelimenetelmällä on yhteistoiminnallisen oppimisen metodi, jossa kukin ryhmän jäsen opettaa toisille yhden osion.


title: Palapelimenetelmä

text: Opiskelijat kuuluvat kotiryhmään (2-5 henkilöä), joka saa oppimistehtävän. Tehtävä jaetaan vastuualueisiin, ja jokainen kotiryhmän jäsen valitsee itselleen läheisen vastuualueen. Vastuualueen perusteella muodostetaan asiantuntijaryhmät, jotka saavat siis yhden aiheen tai ongelman ratkaistavakseen. Kun asiantuntijaryhmä on saanut työnsä valmiiksi, jokainen palaa omaan kotiryhmäänsä ja opettaa juuri oppimansa asian kotiryhmänsä jäsenille. Lopuksi kotiryhmä kokoaa yhteisen ymmärryksensä oppimistehtävän asiasta.


title: Kees van Baaren

text: Kees van Baaren (22. lokakuuta 1906 Enschede – 2. syyskuuta 1970 Oegstgeest) oli alankomaalainen säveltäjä ja pedagogi. Hän opiskeli vuosina 1924–1929 Berliinin Stern-konservatoriossa sävellystä Friedrich Kochin sekä pianonsoittoa Rudolph Breithauptin johdolla. Kotimaahansa palattuaan hän otti oppitunteja Willem Pijperiltä.


title: Kees van Baaren

text: Jotkin van Baarenin teokset ovat tonaalisia, mutta toisissa hän kehitti tyyliään kohti sarjallisuutta. Hänen sarjallinen tekniikkansa oli täysin kehittynyt septetossa huilulle, oboelle, klarinetille, fagotille, käyrätorvelle, viululle ja kontrabassolle (1952). Van Baaren oli ensimmäinen huomattava alankomaalainen dodekafonisen musiikin säveltäjä.


title: Kees van Baaren

text: Van Baaren työskenteli uransa aikana eri konservatorioissa. Hänen johdollaan opiskelivat muiden muassa Louis Andriessen, Reinbert de Leeuw, Misha Mengelberg, Peter Schat ja Jan van Vlijmen.


title: Švenčionėliai

text: Švenčionėliai on itäisessä Liettuassa, Vilnan läänissä sijaitseva kaupunki. Se on osa Švenčionysin kunnallispiiriä. Vuonna 2010 kaupungin väkiluku oli 6 162 asukasta.


title: Kiteen vaakuna

text: Kiteen vaakuna on Kiteen kaupungin tunnus. Vaakunan aihe viittaa sisävesiliikenteeseen yleensäkin, mutta tässä tapauksessa erityisesti Suomen ensimmäisen höyrylaivan, höyrylaiva Ilmarisen vesillelaskuun Kiteen Puhoksella 1833.


title: Kiteen vaakuna

text: Vaakunan selitys on ”puna-mustakatkoisessa kilvessä hopeinen ruoriratas.” Vaakunan on suunnitellut Tapio Vallioja, ja Kiteen kunnanvaltuusto hyväksyi sen 29. kesäkuuta 1953. Sisäasiainministeriö vahvisti vaakunan käyttöön 7. marraskuuta samana vuonna.


title: Mauno Ihanti

text: Mauno Ihanti (17. syyskuuta 1951 Kinnula – 20. heinäkuuta 1996 Jyväskylä) oli suomalainen lehtialan yrittäjä ja toimittaja.


title: Mauno Ihanti

text: Ihanti aloitti lehtimiesuransa 1960-luvulla lehtiavustajana Keskisuomalaisessa. Hän myös kirjoitti artikkeleita MTV:lle ja lehtiyhtiö Hami Oy:lle sekä toimi 1970-luvun loppuun mennessä Vaajakoski-lehden päätoimittajana.


title: Mauno Ihanti

text: Toimiessaan Keskisuomalaisen Kinnulan avustajana vuonna 1971 Ihanti oli mukana Kinnulan ufohuijauksessa. Hän kirjoitti reportaasin, jonka mukaan kaksi miestä olisi Kinnulassa kohdannut avaruusolentoja. Tapaus sai runsaasti huomiota.


title: Mauno Ihanti

text: Ihanti teki elämäntyönsä kustantajana Jyväskylässä. Hän omisti muun muassa Jyväskylän Ympäristölehden ja Jyväskylän Maalaiskuntauutiset. Hän perusti Nelilehti Oy:n, jonka suosituimpia lehtiä olivat hevosurheiluun keskittyvät Ravimies ja Hevosviesti. Myöhemmin se julkaisi myös lastenlehteä Toni Poni & Poliisikoira Rippe, joka ei kuitenkaan menestynyt, vaan loppui kolmen numeron jälkeen vuonna 1991. Myös Ihantin muu lehtitoiminta hiipui tämän jälkeen.


title: Mauno Ihanti

text: 1990-luvun puolivälissä Ihanti rakennutti pienen, yleisölle avoimen hiljentymiskirkon Pihtiputaan Elämäjärvelle Nelostien viereen. Kirkon alttarimaalaukset on tehnyt kuvataiteilija Pellervo Lukumies.


title: Ignalina (kaupunki)

text: Ignalina on itäisessä Liettuassa, Utenan läänissä sijaitseva kaupunki. Se toimii Ignalinan kunnallispiirin hallinnolisena keskuksena. Ignalinan ydinvoimalaitos on nimetty kaupungin ja kunnallispiirin mukaan. Vuonna 2010 kaupungin väkiluku oli 5 948 asukasta.


title: Damnation (yhtye)

text: Damnation on puolalainen death metal -yhtye, joka perustettiin vuonna 1991. Yhtye lopetti toimintansa määrittelemättömäksi ajaksi vuonna 2003.


title: Damnation (yhtye)

text: Viimeisin tunnettu kokoonpano


title: Damnation (yhtye)

text: Entiset jäsenet


title: Damnation (yhtye)

text: Studioalbumit


title: Damnation (yhtye)

text: Kokoelma-albumit


title: Damnation (yhtye)

text: EP:t


title: Damnation (yhtye)

text: Split-albumit


title: Damnation (yhtye)

text: Demot


title: Twixt

text: Twixt on vuonna 2011 ensi-iltansa saanut kauhutrilleri. Elokuvan on ohjannut, käsikirjoittanut ja tuottanut Francis Ford Coppola. Elokuvan pääosassa esiintyy Val Kilmer.


title: Pabradė

text: Pabradė on kaupunki Vilnan läänissä itäisessä Liettuassa. Se on osa Švenčionysin kunnallispiiriä. Vuonna 2010 kaupungin väkiluku oli 6 121 asukasta.


title: Pabradė

text: Pabradė sijaitsee kahden joen, Žeimenan ja Dubingan, yhtymäkohdassa. 1400-luvulla, kun kaupunki mainitaan ensimmäisen kerran historiallisissa lähteissä, jokien yli ei ollut vielä rakennettu siltoja, minkä vuoksi ensimmäisten asuttajien on mahdollisesti täytynyt kahlata jokien yli. Tämän vuoksi kaupungin nimi saattaa juontua liettuan kielen sanasta "brada" ’kahlata’. 1800-luvulle tultaessa kaupunki oli vielä hyvin pienikokoinen, mutta sen väkiluku alkoi kasvaa junaradan valmistuttua Varsovan ja Pietarin välille.


title: Samuli Edelmannin diskografia

text: Tämä artikkeli sisältää Samuli Edelmannin diskografian.


title: Samuli Edelmannin diskografia

text: " "Listasijoitukset Suomen viralliselta singlelistalta (Single Top 20), Rumba-lehden 50 Hittiä (Rumba Top 50) (julk. 1992-2007), Suomen virallinen latauslista (Top 30) (2007->) ja Suomen suosituimmat (Music Control -radiolista) (Radio Top 10/Top 20).


title: Elektron

text: Elektron on kevytmetalliseos, jota käytetään ilmailu- ja ajoneuvoteollisuuden komponenttien valmistuksessa. Aineen pääasiallinen ainesosa on magnesium, johon seoksesta riippuen lisätään muita seosaineita, kuten neodyymiä, gadoliniumia ja sinkkiä.


title: Elektron

text: 1900-luvun alussa magnesiumpohjaisten seosten valmistamisen edelläkävijä oli saksalainen yritys nimeltä " Chemische Fabrik Griesheim Elektron", joka kehitti elektrolyysiin pohjautuvan valmistusmenetelmän vuonna 1909. Ensimmäisen maailmansodan aikana ainetta alettiin hyödyntää lentokoneteollisuudessa alumiinivaluosien korvaajana, sillä aine on alumiinia kevyempää. Sitä väitetään käytetyn pommien valmistukseen, sillä kerran sytyttyään tuon aikainen seos paloi niin kuumalla liekillä, että se pystyi polttamaan reiän panssareihin eikä sitä voinut sammuttaa. Lisäksi se oli niin kevyttä, että sitä kyettiin kuljettamaan lentokoneessa suuria määriä. 1920-luvulla materiaalin tuotanto kasvoi ja sen kaupallinen käyttö laajeni. Vuonna 1936 perustettu brittiläinen Magnesium Elektron -niminen yritys kehittyi nopeasti alan edelläkävijäksi.


title: Elektron

text: Vuonna 1938 saksalainen Bitterfeldin tehdas oli maailman suurin magnesiumjalosteiden valmistaja.


title: Elektron

text: Elektron ei ollut laajassa käytössä autoteollisuudessa sen korroosioherkkyyden, heikkouden ja huonon lämmönsietokyvyn tähden, kunnes 1980-luvulla huomattiin, että korroosionsietokykyä voitiin parantaa aineen epäpuhtauksia vähentämällä. Toinen syy vähäiseen käyttöön ollut se, että aikaisemmat elektronseokset oli suunniteltu hiekkavalamiseen, missä suhteessa se hävisi alumiinille. Nykyiset seokset kestävät korroosiota kohtalaisesti, kun ne pidetään erossa jalommista metalleista galvaanisen korroosion välttämiseksi. On myös kehitetty tavalliseen tarkkuusvalamiseen soveltuvia seoksia. Nykyään elektron on jo yleinen materiaali Formula 1 -autoissa ja se on yleistymässä myös tavallisissa henkilöautoissa.


title: Kybartai

text: Kybartai on lounaisessa Liettuassa, Marijampolėn läänissä sijaitseva kaupunki. Se on osa Vilkaviškisin kunnallispiiriä. Vuonna 2012 kaupungin väkiluku oli 5 501 asukasta.


title: Kybartai

text: Rautatie tälle tuolloin Itä-Preussin rajapaikkakunnalle saatiin jo 1861 Venäjän keisarikunnan Pietari–Varsova-radan sivuhaarana. Kaupunki on kasvanut Kybartain rautatieaseman ympärille. Henkilö- ja tavaraliikenne tältä asemalta alle 1 km:n päässä sijaitsevan Venäjän Kaliningradin alueelle on nykyäänkin vilkasta. Asemalta pääsee Liettuan rautateiden junavuoroilla esimerkiksi Kaunasiin, jossa voi vaihtaa junaa.


title: Liljan Loisto

text: Liljan Loisto on suomalainen reggaeta ja kansanmusiikkia esittävä yhtye. Sen muodostavat Puppa J, Yona sekä viisihenkinen Punky Reggae Band. Liljan Loiston esikoisalbumi "Takaisin Karjalan maille" julkaistiin Suomen Musiikin kautta 1. syyskuuta 2010. Se saavutti Suomen virallisen albumilistan 19. sijan julkaisuviikollaan (36/2010) ja pysyi listalla yhteensä kolme viikkoa. Liljan Loisto julkaisi toisen, "Vapauden hurma" -nimisen, albumin 30. toukokuuta 2012. "Vapauden hurma" nousi 26. sijalle Suomen virallisella albumilistalla. Albumilta on julkaistu musiikkivideo kappaleesta "Varkaat kulkurit".


title: Šilalė

text: Šilalė on läntisessä Liettuassa, Tauragėn läänissä sijaitseva kaupunki. Se toimii Šilalėn kunnallispiirin hallinnollisena keskuksena. Vuonna 2010 kaupungin väkiluku oli 5 981 asukasta.


title: Takaisin Karjalan maille

text: Takaisin Karjalan maille on Liljan Loisto -yhtyeen esikoisalbumi. Sen julkaisi Suomen Musiikki 1. syyskuuta 2010. Albumi nousi Suomen virallisen listan 19. sijalle ilmestymisviikollaan (36/2010) ja pysyi listalla kolme viikkoa.


title: Leslie Claudius

text: Leslie Walter Claudius (25. maaliskuuta 1927 Bilaspur, Uttar Pradesh, Brittiläinen Intia, Brittiläinen imperiumi – 20. joulukuuta 2012 Kalkutta) oli intialainen maahockeypelaaja. Hän oli Udham Singhin lisäksi ainoa neljään olympiamitaliin yltänyt lajinsa edustaja; hän voitti vuosina 1948, 1952 ja 1956 kultaa sekä vuonna 1960 (joukkueen kapteenina toimiessaan) hopeaa. Claudius vetäytyi uraltaan kauden 1965 jälkeen ja sai Padma Shrin vuonna 1971. Hän kuitenkin palveli maajoukkuetta vielä toimimalla joukkueenjohtajana Aasian kisoissa 1974 ja 1978.


title: Leslie Claudius

text: Claudius kuoli 85-vuotiaana sairastettuaan kirroosia.


title: Lotta Nevalainen

text: Lotta Nevalainen (s. 1994) on suomalainen uimari. Hän edustaa Vuoksen Uimaseuraa.


title: Lotta Nevalainen

text: Nevalainen ui Eindhovenin lyhyen radan EM-kilpailuissa 2010 kolmannen osuuden Suomen 4 × 50 metrin vapaauintiviestijoukkueessa, joka sai pronssia suomenennätysajalla 1.39,02. Hän voitti kahden eri juniori-ikäluokan Pohjoismaiden-mestaruuden 50 metrin vapaauinnissa 2008. Nuorten kesäolympialaisissa 2010 hän oli 50 metrin selkäuinnissa kahdeksas. Marraskuussa 2012 hän oli Suomen hopeaa voittaneessa 4 × 50 metrin vapaauinnin ja pronssia voittaneessa 4 × 50 metrin vapaauinnin sekakilpailun viestijoukkueissa uinnin lyhyen radan EM-kilpailuissa Chartresissa.


title: Ranganathan Francis

text: Ranganathan Francis (15. maaliskuuta 1920 Madras – 1. joulukuuta 1975 Madras) oli maalivahtina toiminut intialainen maahockeypelaaja. Hän osallistui kesäolympialaisiin vuosina 1948, 1952 sekä 1956 ja kuului jokaisella kerralla kultaa voittaneeseen joukkueeseen.


title: Donald Saddler

text: Donald Edward Saddler (24. heinäkuuta 1918 Van Nuys, Kalifornia – 1. marraskuuta 2014 Englewood, New Jersey) oli yhdysvaltalainen koreografi, tanssija ja teatteriohjaaja. Hän aloitti tanssimisen varhaisella iällä saadakseen kuntonsa takaisin tulirokon jälkeen. Hän pääsi lopulta työskentelemään musikaalielokuvissa, joiden joukossa oli "Rosalie" (1937).


title: Donald Saddler

text: Saddler oli American Ballet Theatren alkuperäisjäsen, mutta päätti ensin toisessa maailmansodassa palveltuaan keskittyä Broadway-musikaaleihin. Hän esiintyi muun muassa "High Button Shoes" -musikaalissa ja teki vuonna 1953 debyyttinsä koreografina "Wonderful Townissa". Hänelle myönnettiin vuosina 1953 ja 1971 Tony-palkinnot, joista ensimmäinen tuli "Wonderful Townin" ja toinen "No, No, Nanetten" koreografiasta. Jälkimmäisestä Saddler sai myös Drama Desk -palkinnon 1971. Hän sai Dance Magazine- (1984) ja Capezio Dance -palkinnot (2006) elinikäisistä saavutuksistaan. Lisäksi hänellä oli 1970–1980-luvuilla kaksi muuta Tony- ja kolme Drama Desk -ehdokkuutta.


title: NW C

text: NW C oli itävaltaunkarilaisen Nesselsdorfer Wagenbaun (NW) vuonna 1904 valmistama henkilöautomalli. Autoja valmistettiin tiettävästi vain kaksi kappaletta. Sekaannusta aiheuttaa se, että vaikka malli on tallentunut tehtaan asiakirjoihin mallina C, mutta julkisissa asiakirjoissa se on mainittu tyyppinä D. Mallin tekniset dokumentit eivät ole säilyneet, ja tiedot siitä pohjautuvat pitkälti aikalaiskuvauksiin.


title: NW C

text: Autossa oli voimanlähteenä keskelle sijoitettu vesijäähdytteinen nelisylinterinen, sivuventtiilinen bokserimoottori, joka oli sijoitettu auton keskiosaan lattian alle. Moottorin kaikki pyörivät osat oli laakeroitu vierintälaakerein. Moottorissa oli Boschin valmistama magneettosytytys, jonka sytytysennakon säädön ansiosta käyttökelpoinen kierrosalue oli suhteellisen laaja, noin 150–1 300 1/min. Moottorin etupuolella oli jäähdytysnestesäiliö sekä lauhdutin, joka koostui litteistä putkista. Sen yhteydessä oli tuuletin.


title: NW C

text: Moottorilta voima välittyi kartiokytkimen kautta nelivaihteiseen vaihteistoon, josta kulki ketjuveto takapyörille. Molemmat akselit olivat jäykkiä ja jousitettu puolielliptisin lehtijousin. Käyttöjarru vaikutti voimansiirron kautta takapyörille. Seisontajarruna oli pantajarru. Auton kantavana rakenteena oli suorakaiteen muotoinen runko.


title: NW C

text: Polttoainetankin tilavuus oli 48 litraa ja auton henkilöluku oli 3–6.


title: NW C

text: Moottori oli aikakaudelle tyypillisesti sijoitettu lattian alle. Tämä haittasi suuresti huoltotöitä, sillä jotta siihen pääsi käsiksi, autosta oli irrotettava etuistuimet ja lattia. Auton huippunopeus oli 50 km/h ja sen maavara oli 233 mm.


title: Matti Korhonen (pankinjohtaja)

text: Matti Hannu Korhonen (7. elokuuta 1939 Kuopio – 29. kesäkuuta 2000) oli suomalainen pankinjohtaja, valtiosihteeri ja työnantajajohtaja.


title: Matti Korhonen (pankinjohtaja)

text: Korhonen oli koulutukseltaan valtiotieteen maisteri, joksi hän valmistui vuonna 1964 Helsingin yliopistosta. Hänen pankkiuransa alkoi vuonna 1962, jolloin hänet palkattiin ekonomistiksi Suomen Yhdyspankkiin, ja myöhemmin hän työskenteli myös Postipankin ekonomistina. Hänen seuraavia työnantajiaan olivat Taloudellinen tiedotustoimisto, jossa hän toimi varatoimitusjohtajana, ja Suomen Työnantajain Keskusliitto, jossa hän toimi kansantalousjohtajana.


title: Matti Korhonen (pankinjohtaja)

text:
Vuodesta 1983 vuoteen 1992, Jaakko Lassilan pääjohtajakaudella, Korhonen toimi Kansallis-Osake-Pankin johtokunnan jäsenenä. Vuosina 1990–1991 hän oli tehtävästä virkavapaalla toimiessaan valtioneuvoston kanslian valtiosihteerinä Holkerin hallituksen loppuvaiheessa. Kansallis-Osake-Pankin ja Suomen Yhdyspankin fuusion jälkeen hän toimi vuosina 1995–1996 Merita Pankin sidosryhmäjohtajana. Tammikuussa 1996 hänet valittiin Metsäteollisuus ry:n toimitusjohtajaksi ja hän aloitti tehtävässä heinäkuussa 1996, kun hänen edeltäjänsä Jarl Köhler oli jäänyt eläkkeelle. Korhonen toimi tehtävässä vuoden 1997 loppuun.
Vuoden 1998 alussa Korhonen aloitti Suomen Pankin johtokunnassa Harri Holkerin jäätyä eläkkeelle. Hänen vastuualueitaan Suomen Pankissa olivat rahahuolto, hallinto ja siirtymätalouksien tutkimus. Hän ehti toimia johtokunnan jäsenenä kahden ja puolen vuoden ajan. Hän kuoli kesäkuussa 2000, 60-vuotiaana, vaikeaan sairauteen. Vain muutama päivä ennen kuolemaansa hän oli ilmoittanut aikovansa jäädä eläkkeelle Suomen Pankista täytettyään 61 vuotta.


title: Matti Korhonen (pankinjohtaja)

text: Korhosen luottamustehtäviin kuuluivat muun muassa jäsenyydet Elinkeinoelämän valtuuskunnan työvaliokunnassa, Pörssisäätiön hallituksessa ja Talentumin hallituksessa. Hän myös pyrki kahdesti, ensimmäisen kerran vuonna 1983 ja toisen kerran vuonna 1994, Suomen Palloliiton puheenjohtajaksi, muttei tullut valituksi.


title: Matti Korhonen (pankinjohtaja)

text: Vuonna 1997 Matti Korhonen vaati metsäaktivistien sulkemista yhteiskunnan ulkopuolelle. Hän tuomitsi paitsi laittomuudet, joihin metsäaktivistit olivat joutuneet turvautumaan, myös sen, että metsäaktivistit olivat eri mieltä kuin hän.


title: Ingrid Pitt

text: Ingrid Pitt (alk. "Ingouska Petrov", 21. marraskuuta 1937 Varsova, Puola – 23. marraskuuta 2010 Lontoo, Britannia) oli puolalaissyntyinen brittiläinen näyttelijä.


title: Ingrid Pitt

text: Pittin läpimurtorooli oli 1969 salainen agentti Heidi elokuvassa "Kotkat kuuntelevat". Sittemmin hän näytteli useissa Hammer Horrorin tuottamissa vampyyrielokuvissa, kuten "The Vampire Lovers" (1970) ja "The House That Dripped Blood" (1971). Muita hänen elokuviaan olivat "Draculan himo" (1971), jossa hän näyttelijä hahmoa, joka perustuu Elisabet Báthoryyn, "Uhrijuhla" (1973) ja "Hannan sota" (1988).


title: Ingrid Pitt

text: Hän kirjoitti muutamia kirjoja, sekä kaunokirjallisuutta että tietokirjallisuutta. Hän kirjoitti myös säännöllisesti verkkosivulleen ”Pitt of Horror” ajankohtaisista poliittisista tapahtumista.


title: Kelly

text: Kelly voi tarkoittaa muun muassa seuraavia:


title: Käytettyä rakkautta

text: Käytettyä rakkautta on laulaja-lauluntekijä Tuomari Nurmion studioalbumi, joka julkaistiin vuonna 1986 Megamania-levymerkillä.


title: Käytettyä rakkautta

text: Äänityksen ja miksauksen ovat tehneet Kari Kalén Soundtrack-studioilla ja Risto Hemmi Finnvox-Studioilla (A1, A4, B1, B3). Tuottajia ei ole erikseen mainittu.


title: Käytettyä rakkautta

text: LP-levyn kannen on suunnitellut Gogh / Riipinen ja valmistanut Kirjapaino E. Kuronen. Levypussissa on kuva Tuomari Nurmion nelimiehisestä yhtyeestä.


title: Käytettyä rakkautta

text: Kiitoksissa on mainittu Atte, Antiikki & Nykyaika, Jimi, Yari, Pauli, Reija ja Miltsi.


title: Käytettyä rakkautta

text: Kappaleiden sävellykset ja sanat on tehnyt Hannu Nurmio ja sovitukset Nurmio, Mattila,  Marja-aho ja Hillilä paitsi kappaleiden A4 ja B3 osalta Nurmio, Leppänen, Brunberg ja Tuovinen.


title: Käytettyä rakkautta

text: Puhallinsovituksien tekijät ovat Jukka Tuovinen (B2) ja Ahti Marja-aho (B4).


title: Käytettyä rakkautta

text: Laulujen sanat on painettu LP-levyn suojakuoreen.


title: Käytettyä rakkautta

text: Levy-yhtiö on Megamania Musiikki ja tekijänoikeuksien haltija Love Kustannus Oy.


title: Mark Catesby

text: Mark Catesby (24. maaliskuuta 1682 Castle Hedingham, Essex – joulukuu 1749) oli englantilainen luonnontieteilijä ja taiteilija.


title: Mark Catesby

text: Mark Catesbyn isä John Catesby oli lakimies ja tilanomistaja. Hänen äitinsä oli Elizabeth Jekyll Catesby. He omistivat maatilan ja kartanon Sudburyssa Suffolkissa. Luonnontieteilijä John Ray oli perheen tuttava, ja hänen kauttaan nuori Catesby kiinnostui luonnosta. Hän opiskeli luonnontieteitä Lontoossa, kunnes muutti sisarensa Elizabeth Catesby Cocken kanssa Virginian Williamsburgiin vuonna 1712. Hänen isänsä oli kuollut kuusi vuotta aikaisemmin ja jättänyt perinnön, jonka turvin sisarukset saattoivat elää. Elizabeth-sisar avioitui, vastoin suvun tahtoa, tohtori William Cocken kanssa jo ennen Virginiaan muuttoa.


title: Mark Catesby

text: Catesby matkusteli Länsi-Intian saaristossa 1712, palasi Virginiaan, ja muutti kotiin Englantiin 1719. Hän oli kerännyt siemeniä ja kasvinäytteitä Virginiasta ja toimittanut ne Englantiin Thomas Fairchildille Hoxtonin puutarhaan. Näin hänen nimensä tuli tunnetuksi Englannin luonnontieteilijöiden keskuudessa. 1722 William Sherard pyysi häntä Royal Societyn edustajana johtamaan kasvintutkimusretkeä Carolinaan. Catesby asettui Charlestowniin ja matkusteli pitkin Pohjois-Amerikan itärannikkoa ja Länsi-Intian saaristoa keräten kasveja ja lintuja. Suuren osan näytteistä hän lähetti Hans Sloanelle Lontooseen. Catesby palasi Englantiin 1726.


title: Mark Catesby

text: Seuraavat 17 vuotta Catesby vietti valmistellen teostaan "The Natural History of Carolina, Florida and the Bahamas". Sen kustantajaksi saatiin Royal Societyn varakas jäsen, kveekari Peter Collinson. Catesbyn teoksessa oli ensimmäistä kertaa luontokirjojen historiassa foliokokoisia värikuvatauluja. Hän opetteli valmistamaan taulut itse. Tauluja oli kaikkiaan 220. Kahdeksassa ensimmäisessä taulussa ei ollut taustalla mitään, mutta seuraaviin tauluihin hän maalasi eläinten lisäksi kasveja. Ensimmäinen osa valmistui 1731. Helmikuussa 1733 Catesby valittiin Royal Societyn jäseneksi. Toinen osa ilmestyi 1743. Vuonna 1746 hän julkaisi täydennysosan, jossa hän kuvaili näytteitä, joita hänen ystävänsä, etenkin John Bartram, olivat lähettäneet hänelle Amerikasta. Catesby kuoli juuri ennen joulua 1749, ja hänet haudattiin 23. joulukuuta 1749.


title: Mark Catesby

text: Carolus Linnaeus otti runsaasti tietoa "Natural Historysta" teoksensa "Systema Naturaen" 10. painokseen (1758).


title: Haanpää

text: Haanpää on seuraavien henkilöiden sukunimi:


title: Siperian interventio

text: Siperian interventio oli vuosina 1918–1922 tapahtunut ympärysvaltojen sotaretki Venäjän kaukoidässä sijaitsevaan Primorjen aluepiiriin. Interventio oli osa Venäjän sisällissotaa, jossa länsivallat ja Japani pyrkivät tukemaan Venäjän valkoista armeijaa taistelussa bolševikkien puna-armeijaa vastaan. Keisarillisen Japanin armeija jatkoi Siperian miehitystä ympärysvaltojen vetäydyttyä vuonna 1920.


title: Siperian interventio

text: Lokakuun vallankumouksen jälkeen uusi bolševikkihallitus allekirjoitti erillissopimuksen Saksan kanssa. Venäjän rintaman romahtaminen aiheutti ympärysvalloille merkittävän ongelman. Se mahdollisti Saksan joukkojen siirtämisen länsirintamalle. Lisäksi Saksa sai haltuunsa Murmanskiin, Arkangeliin ja Vladivostokiin varastoidut tarvikkeet. Lisäksi 50 000 miehen vahvuinen ympärysvaltojen puolella taistellut Tšekkoslovakian legioona joutui saarroksiin vihollislinjojen taakse.


title: Siperian interventio

text: Iso-Britannia ja Ranska päättivät puuttua Venäjän sisällissotaan sotilaallisesti. Maiden tavoitteena oli:Mailla ei ollut riittävästi joukkoja, joten ne pyysivät Yhdysvaltoja lähettämään joukkoja Pohjois-Venäjän interventioon ja Siperian interventioon. Heinäkuussa 1918 vastoin Yhdysvaltain sotaministeriön neuvoa presidentti Wilson päätti lähettää 5 000 sotilasta osaksi Pohjois-Venäjän interventiota ja 10 000 sotilasta osaksi Siperian interventiota. Samaan aikaan Kiinan tasavallan Beiyangin hallitus hyväksyi Valkoisen armeijan pyynnön lähettää 2 000 sotilasta elokuuhun mennessä. Kiinalaiset miehittivät Ulko-Mongolian ja Tuvan ja lähettivät pataljoonan osaksi Pohjois-Venäjän interventiota.


title: Siperian interventio

text: Iso-Britannia lähetti 1 500 sotilasta Royal Hampshire Regimentistä ja Middlesex Regimentistä.


title: Siperian interventio

text: Kanadan osastoa johti kenraalimajuri James H Elmsley. Joukko koostui 4 192 sotilaasta ja se lähetettiin Vladivostokiin elokuussa 1918. Se palasi Kanadaan heinäkuussa 1919. Kanadalaiset joutuivat vain muutamiin taisteluihin ja suurin osa joukosta pysyi Vladivostokissa.


title: Siperian interventio

text: Italia kokosi 2 500 entisestä sotavangista koostuneen joukon. Italialaisilla oli pieni, mutta merkittävä rooli ja he taistelivat erityisesti Siperian radalla käyttäen vahvasti panssaroituja junia.


title: Siperian interventio

text: Italialaiset joukot toimivat pääasiassa Irkutskissa, Harbinissa ja Vladivostokissa.


title: Siperian interventio

text: Ranska pyysi Japania osallistumaan operaatioon jo vuonna 1917, mutta Japani hylkäsi pyynnön. Armeijan johto kuitenkin näki Venäjän tsaarinvallan hajoamisen mahdollisuutena vapauttaa Japani mahdollisesta Venäjän uhasta tulevaisuudessa. He näkivät mahdollisuuden muodostaa Siperiasta riippumaton puskurivaltio Venäjän ja Japanin väliin.


title: Siperian interventio

text: Heinäkuussa 1918 presidentti Wilson pyysi Japania lähettämään 7 000 sotilaan joukon osaksi kansainvälisen liittouman 25 000 sotilaan joukkoa. Keskustelun jälkeen Japanin pääministeri Terauchi Masatake hyväksyi 12 000 sotilaan lähettämisen sillä ehdolla, että he toimivat itsenäisesti eivätkä kansainvälisen joukon komennossa.


title: Siperian interventio

text: Yhdysvaltain joukon komentajana toimi kenraalimajuri William S. Graves. Joukko koostui 7 950 upseerista ja värvätystä. Kenraali Graves saapui Siperiaan vasta 4. syyskuuta 1918, mutta ensimmäinen osa Yhdysvaltain joukosta saapui Vladivostokiin 15. elokuuta 1918 alkaen. Joukot ryhtyivät vartioimaan Vladivostokin ja Ussurijskin välistä rautatietä.


title: Siperian interventio

text: Toisin kuin muut ympärysvaltojen komentajat kenraali Graves uskoi, että heidän tehtävänään oli suojata materiaalia ja vapauttaa Tsekkoslovakian legioona, eikä osallistua taisteluun bolševikkeja vastaan. Hän kiisteli asiasta toistuvasti muiden komentajien kanssa, jotka halusivat Yhdysvalloilta aktiivisempaa osallistumista sotilaallisen toimintaan.


title: Siperian interventio

text: Ympärysvaltojen interventio alkoi elokuussa 1918. Japanilaiset siirtyivät alueelle Vladivostokin ja osin Mantsurian rajan kautta. Operaatioon osallistui yli 70 000 japaniliasta sotilasta. Japanilaisten joukkojen suuri määrä sai liittoutuneet huolestumaan heidän tarkoitusperistään. 5. syyskuuta japanilaiset saivat yhteyden Tšekkoslovakian legioonaan. Muutaman päivän kuluttua Britannian, Ranskan ja Italian joukot saavuttivat myös legioonan pyrkimyksenään muodostaa uusi itärintama Uralin taakse. Eurooppalaiset jatkoivat etenemistä länteen, mutta japanilaiset kieltäytyivät etenemästä Baikal-järven länsipuolelle. Yhdysvaltalaiset olivat epäluuloisia japanilaisten suunnitelmista ja he myös jäivät jälkeen eurooppalaisista pitääkseen japanilaisia silmällä. Marraskuuhun mennessä japanilaiset olivat miehittäneet kaikki Primorjen aluepiiriin ja Chitan kaupungista itään sijainneet satamat ja suuret kaupungit.


title: Siperian interventio

text: Kesästä 1918 alkaen japanilaiset tarjosivat osia joukostaan Venäjän Valkoisen armeijan käyttöön. Joukot ottivat haltuun Taka-Baikalia ja muodostivat lyhytikäisen Taka-Bakalian Valkoisen hallituksen.


title: Siperian interventio

text: Euroopan sodan päättymisen jälkeen ympärysvallat päättivät tukea Venäjän valkoista armeijaa ja pyrkivät aktiivisesti osallistumaan Venäjän sisällissotaan. Liittoutuneiden joukkojen tuki annettiin Valkoisen hallituksen amiraali Koltšakille Omskissa. Japanilaiset jatkoivat Koltšakin kilpailijan Grigori Semjonovin ja Ivan Kalmykovin tukemista. Kesällä 1919 puna-armeija sieppasi ja teloitti amiraali Koltšakin ja Siperian valkoinen hallitus romahti.


title: Siperian interventio

text: Kesäkuussa 1920 yhdysvaltalaiset, britit ja jäljellä olleet ympärysvaltojen joukot vetäytyivät Vladivostokista. Tsekkiläisen legioonan evakuointi toteutettiin samana vuonna. Japanilaiset kuitenkin päättivät jatkaa miehitystä, johtuen osaksi kommunismin leviämisen pelosta liian lähelle Japania, Koreaa ja Mantsuriaa. Japanilaiset pakotettiin vetäytymään Gongotan sopimuksessa vuonna 1920 ja tämä johti Semjonovin hallinnon päättymistä lokakuussa 1920.


title: Siperian interventio

text: Japanilaiset varustivat sotilaallisesti Japanin tukemaa Priamurin hallitusta. Priamurin hallitus vastusti Moskovan tukemaa Kaukoidän tasavaltaa. Japanilaisten läsnäolo huolestutti Yhdysvaltoja ja lopulta Yhdysvaltain ja Britannian diplomaattisen painostuksen alla, Japani joutui vetäytymään lokakuussa 1922.


title: Siperian interventio

text: Japanin motiivit liittyen Siperian interventioon olivat huonosti ilmaistuja. Näennäisesti Japani (ja muut ympärysvaltojen joukot) olivat suojaamassa varastoja ja ”pelastamassa” tsekkiläistä legioonaa. Taustalla olleita syitä olivat Japanin hallituksen vihamielinen suhtautuminen kommunismiin, halu ”kostaa” Venäjälle aiempia tappioita ja mahdollisuus ratkaista ”pohjoinen kysymys” muodostamalla puskurivaltio. Japanissa kuitenkin vieraili useita Valkoisen Venäjän edustajia, mikä aiheutti Japanin joutumisen diplomaattisesti vaikeaan tilanteeseen. Lopulta interventio aiheutti merkittävän hajaannuksen Japanin sotilaallisessa yhtenäisyydessä. Armeija ja hallitus joutuivat katkeraan kiistaan.


title: Siperian interventio

text: Japanilaisia joukkoja kuoli interventiossa noin 5 000 ja operaation kulut olivat yli 900 miljoonaa jeniä.


title: Goottisota (402–403)

text: Goottisota (402–403) oli visigoottien sota Rooman valtakuntaa vastaan. Visigoottien kuningas Alarik I hyökkäsi Italian niemimaalle vuonna 400. Alarik valtasi osan niemimaasta, mutta Stilicho torjui hyökkäyksen vuonna 403.


title: Goottisota (402–403)

text: Visigootit solmivat Alarikin johdolla Tonavan liiton alaanien ja vandaalien kanssa. Vuoteen 401 mennessä liitto hyökkäili Pohjois-Italiaan ja erityisesti Milano oli hyökkäysten kohteena. Stilikon joukot ajoivat Tonavan liiton armeijan länteen päin ja löi ne Pohjois-Italiassa verisessä Pollentian taistelussa vuonna 402. Stiliko otti taistelussa vangiksi Alarikin perheen ja vaimon ja pakotti Alarikin perääntymään takaisin Illyricumiin. Alarik kuitenkin hyökkäsi vuoden sisällä takaisin Pohjois-Italiaan ja alkoi piirittää Veronaa. Stiliko olisi voinut lyödä Alarikin joukot taistelussa, mutta koska hän halusi nousta Itä-Rooman hallitsijaksi, teki hän sen sijaan sopimuksen Alarikin kanssa vuonna 403. Sopimuksen tavoitteena oli yhteinen hyökkäys Itä-Roomaan. Sopimus epäonnistui, koska goottipäällikkö Radagaisus hyökkäsi Italiaan vuonna 405.


title: Metsola (Lohja)

text: Metsola on Lohjan 12. kaupunginosa. Se sijaitsee Valtatien 25:n eteläpuolella ja Karjaa-Hyvinkää-radan pohjoispuolella. Koillisessa raja Metsolan ja Keskilohjan välillä kulkee Malminkadun kohdalla. Lounaassa Metsola rajautuu Gunnarlaan.


title: Metsola (Lohja)

text: Metsolassa on Metsolan ala-asteen koulu. Siellä on myös 1951 perustettu Lohjan seurakunnan hautausmaa, jossa on arkkitehti Erik Bryggmanin suunnittelema siunauskappeli.


title: Amerikanenglantilaiset

text: Amerikanenglantilaiset, myös angloamerikkalaiset, ovat Yhdysvaltain kansalaisia, joilla on englantilaiset sukujuuret. Amerikansaksalaisten ja amerikanirlantilaisten jälkeen he ovat Yhdysvaltain kolmanneksi suurin eurooppalaistaustainen ryhmä. Tämä arvio amerikanenglantilaisten määrällisestä osuudesta on väestötieteilijöitten mukaan kuitenkin epätarkka ja luultavasti todellista pienempi, koska tiedot perustuvat kyselyyn, ja useimmat taustaltaan amerikanenglantilaiset luultavammin määrittelevät itsensä pelkästään amerikkalaisiksi.


title: Pentti Vuosmaa

text:
Pentti Vuosmaa on suomalainen basisti ja ammattimuusikko, joka on säestänyt monella suomalaisella levyllä.
Vuosmaa oli Vaasasta kotoisin.


title: Aleksei Poltoranin

text: Aleksei Jurjevitš Poltoranin (, s. 29. huhtikuuta 1987 Leninogorsk) on kazakstanilainen hiihtäjä.


title: Aleksei Poltoranin

text: Poltoranin kilpaili maailmancupissa ensimmäistä kertaa vuonna 2004. Poltaranin on voittanut urallaan viisi varsinaista maailmancupin kilpailua: Davosin 15 kilometrin perinteisen hiihtotavan kisan joulukuussa 2010, La Clusaz'n 15 kilometrin perinteisen yhteislähtökilpailun tammikuussa 2013, Davosin perinteisen hiihtotavan sprintin helmikuussa 2013, Planican 15 kilometrin perinteisen hiihtotavan kilpailun tammikuussa 2018 ja Lahden 15 kilometrin perinteisen kilpailun maaliskuussa 2018. Lisäksi hän oli nopein kauden 2011–2012 Rukan triplan päätösetapilla. Tour de Skillä 2012–2013 hän voitti Toblachin 5 kilometrin perinteisen hiihtotavan kilpailun ja Val di Fiemmen 15 kilometrin perinteisen yhteislähtökilpailun. Tour de Skillä 2013–2014 Poltoranin voitti 15 kilometrin perinteisen hiihtotavan yhteislähtökilpailun Lenzerheidessa, Tour de Skillä 2015 Toblachin 10 kilometrin perinteisen hiihtotavan kilpailun, Tour de Skillä 2016 Oberstdorfin 15 kilometrin perinteisen hiihtotavan yhteislähtökilpailun ja Tour de Skillä 2017–2018 Val di Fiemmen 15 kilometrin perinteisen hiihtotavan yhteislähtökilpailun. Maailmancupin kokonaiskilpailussa hän sijoittui neljänneksi kaudella 2012–2013, seitsemänneksi 2017–2018 ja kahdeksanneksi 2014–2015. Normaalimatkojen cupissa hän oli neljäs kaudella 2012–2013. Tour de Skin kokonaiskilpailussa hän on ollut niin ikään parhaimmillaan neljäs kaudella 2017–2018.


title: Aleksei Poltoranin

text:
Poltoranin on osallistunut olympialaisiin neljästi, vuosina 2006, 2010,
2014 ja 2018. Hänen paras olympiasijoituksensa on viides sija, jolle hän pääsi Vancouverin kisoissa 2010 sekä henkilökohtaisessa että joukkuesprintissä. Sotšissa 2014 hän oli 15 kilometrin perinteisen hiihtotavan kilpailussa yhdeksäs. Val di Fiemmen MM-kilpailuissa 2013 Poltoranin voitti parisprintin pronssia yhdessä Nikolai Tšebotkon kanssa sekä saavutti pronssia myös 50 kilometrillä. Falunin MM-kilpailuissa 2015 hän sijoittui 50 kilometrin perinteisen kilpailussa seitsemänneksi. Lahden MM-kilpailuissa 2017 hän oli 15 kilometrin perinteisen hiihtotavan kilpailussa seitsemäs.


title: I Medici

text: I Medici on Ruggero Leoncavallon säveltämä ooppera. Vahvoja vaikutteita Richard Wagnerilta saanut säveltäjä suunnitteli oopperasta Italian historiaan pohjautuvan "Crepusculum"-trilogian ensimmäistä osaa. Renessanssiajan Italiaan sijoittuva "I Medici" sai innoituksensa Pazzi-salaliitosta ja Giuliano de’ Medicin salamurhasta (1478). Teokseen on kätketty useita viittauksia "Nibelungin sormukseen", ja Wagnerin tavoin Leoncavallo myös oli oma libretistinsä.


title: I Medici

text: Kustantaja Ricordi ei hyväksynyt teosta, vaan kehotti Leoncavalloa keskittymään työhön libretistinä. "Pajatson" (1892) saavuttaman valtaisan menestyksen jälkeen "I Medici" kuitenkin esitettiin vuonna 1893 Milanossa ja sittemmin Berliinissä, jossa se sai keisari Vilhelm II:n tilaamaan säveltäjältä historiallisen oopperan Hohenzollerneista.


title: I Medici

text: Vuonna 2010 "I Medicistä" julkaistiin Deutsche Grammophon -levymerkillä Alberto Veronesin johtama levytys, jossa rooleissa ovat mm. Plácido Domingo, Daniela Dessì, Renata Lamanda ja Carlos Álvarez. Koko levytys toteutettiin Firenzessä.


title: Paimion vaakuna

text: Paimion vaakuna on Paimion kaupungin tunnus. Vaakunan tunnusaihe on peräisin paimiolaisen aatelisen Erik Puranpojan sinetistä 1400-luvun alusta, ja sirotellut apilanlehdet kuvaavat maataloutta.


title: Paimion vaakuna

text: Vaakunan selitys on ”punaisessa, kulta-apilasirotteisessa kentässä hopeinen napakaira.” Vaakunan on suunnitellut Ahti Hammar, ja Paimion kunnanvaltuusto hyväksyi sen 25. kesäkuuta 1953. Sisäasiainministeriö vahvisti vaakunan käyttöön 12. syyskuuta samana vuonna.


title: Ruskoselkätyranni

text: Ruskoselkätyranni ("Lessonia oreas") on Etelä-Amerikassa tavattava tyranneihin kuuluva varpuslintu.


title: Ruskoselkätyranni

text: Kooltaan ruskoselkätyranni on noin 13 cm. Koiras on väriltään, päästään, vatsastaan, pyrstöstään ja siivistään musta. Siipien alapuolella on myös valkoisia höyheniä, jotka näkyvät vain lennossa. Koiraan selkä on väriltään ruosteenruskea. Naaras on pääväritykseltään harmahtavan ruskea ja selkä on punaruskea. Naarasruskoselkätyrannin vatsa on harmahtava. Ulkonäöltään ruskoselkätyranni muistuttaa huomattavasti kastanjaselkätyrannia ("Lessonia rufa"), mutta on hieman sitä kookkaampi ja naaras on kastanjaselkätyranninaarasta tummempi.


title: Ruskoselkätyranni

text: Ruskoselkätyrannia tavataan Andeilla Perun etelä- ja keskiosissa, Bolivian länsiosissa, Pohjois-Chilessä ja Argentiinan koilliskärjessä. Linnun elinympäristöä ovat vesialueiden kuten järvien lähellä sijaitsevat avoimet ruohikkomaat. Ruskoselkätyrannin elinympäristöt sijaitsevat yleensä 3 000–4 000 metrin korkeudella merenpinnasta.


title: Kirjavala

text: Kirjavala on kylä Parikkalan kunnassa valtatien 6 varrella. Kylä kuului Saaren kuntaan vuoden 2005 alkuun asti, jolloin Saari liitettiin Parikkalaan. Kirjavalan ja viereisen Kesusmaan kylän alueella asuu yhteensä noin 500 asukasta. Alueella on maatalouden lisäksi esimerkiksi kyläkauppa ja taidenäyttely. Kirjavala-Kesusmaa valittiin vuoden eteläkarjalaiseksi kyläksi 2002.


title: Lucius Caesennius Paetus

text: Lucius Caesennius Paetus (ensimmäinen vuosisata) oli roomalainen sotilas ja poliitikko.


title: Lucius Caesennius Paetus

text: Paetus oli konsulina vuonna 61. Rooman keisari Nero nimitti hänet Kappadokian ja Galatian legaatiksi vuonna 62 ja hänelle annettiin vastuu Rooman ja Parthian välisen sodan jatkamiseksi Armeniassa. Paetus otti komentoonsa kaksi legioonaa, IV Scythican ja XII Fulminatan sekä apujoukot. Paetus johti joukkojaan epäpätevästi ja armeijan huolto oli puutteellinen. Hän vei armeijansa Taurusvuorten läpi Armeniaan mutta kärsi tappion Rhandeian taistelussa. Paetus kutsuttiin Roomaan, jossa Nero ei antanut hänelle muuta rangaistusta kuin moitteet.


title: Lucius Caesennius Paetus

text: Vuonna 70 keisari Vespasianus nimitti Paetuksen Syyrian maaherraksi ja hän valtasi Kommagenen Roomalle vuonna 72 tai 73.


title: Siwalikvuoret

text: Siwalikvuoret (kirjoitetaan myös Sivalik) on Himalajan eteläisin ja geologisesti nuorin vuoriketju. Sen huiput kohoavat 600 -1200 metrin korkeuteen. Ketju on 1600 km pitkä ja monihaarainen. Se ulottuu Bhutanin, Intian, Nepalin ja Pakistanin alueelle.


title: Siwalikvuoret

text: Nepalissa Siwalikvuoret tunnetaan myös nimellä Churevuoret. Sieltä on louhittu runsaasti rakennusmateriaalia ja viety Intian puolelle, mikä on aiheuttanut ympäristöongelmia. Vuoden 2010 alussa Nepal kielsi soran ja rakennuskiven viennin.


title: Ludwigslust (piirikunta)

text: Ludwigslust on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta sijaitsi Mecklenburg-Etu-Pommerin lounaisosassa, ja oli kooltaan osavaltion suurin. Se rajautui pohjoisessa Nordwestmecklenburgin piirikuntaan, koillisessa Schwerinin piirittömään kaupunkiin, idässä Parchimin piirikuntaan, koillisessa ja etelässä Prignitzin piirikuntaan Brandenburgin osavaltiossa, lounaassa ja idässä Lüchow-Dannenbergin ja Lüneburgin piirikuntiin Ala-Saksin osavaltiossa, ja luoteessa Herzogtum Lauenburgin piirikuntaan Schleswig-Holsteinin osavaltiossa. Piirikunnan pääkaupunki oli Ludwigslust.


title: Ludwigslust (piirikunta)

text: Piirikunta lakkautettiin vuonna 2011, ja sen alue kuuluu nykyiseen Ludwigslust-Parchimin piirikuntaan.


title: Valborg Aulin

text: Laura Valborg Aulin (9. tammikuuta 1860 Gävle – 13. maaliskuuta 1928 Örebro) oli säveltäjä. Hänen veljensä oli Tor Aulin.


title: Valborg Aulin

text: Aulin opiskeli pianonsoittoa isoäitinsä johdolla ja aloitti 12-vuotiaana opinnot pianisti Hilda Thegerströmin johdolla. Vuoden kuluttua hän sai sävellyksenopettajakseen Albert Rubensonin; myöhemmin hänelle opettivat sävellystä Tukholman konservatoriossa Herman Behrens ja Ludvig Norman. Aulin myös matkusti 1880-luvulla stipendillä opiskelemaan Kööpenhaminaan Niels W. Gaden ja Pariisiin Jules Massenet'n, Ernest Guiraudin sekä Benjamin Godardin oppiin.


title: Valborg Aulin

text: Palattuaan Tukholmaan Aulin toimi pianonsoiton, harmonian, kontrapunktin ja sävellyksen opettajana, mutta sävelsi samalla ja esitti omaa tuotantoaan resitaaleissa. Hän esiintyi pianistina myös veljensä ja Aulin-kvartetin kanssa. Kvartetin esitykset kuitenkin harvenivat, ja Aulin menetti Ludvig Normanin ja muita suojelijoitaan. Hän hyväksyi toimen urkurina ja opettajana Örebrossa, jossa kuoli 68-vuotiaana. Hänen teostensa joukossa on kaksi jousikvartettoa.


title: Pellon vaakuna

text: Pellon vaakuna on Pellon kunnan tunnus. Vaakunan aihe kuvaa luontoa napapiirin pohjoispuolella, ja siinä olevien tähtien lukumäärä viittaa Pierre Louis Moreau de Maupertuis'n retkikunnan tekemiin kolmiomittauksiin 1736–1737, joista pohjoisimmat suoritettiin Pellon kunnan alueella Kittisvaaralla.


title: Pellon vaakuna

text: Vaakunan selitys kuuluu ”sinisessä kentässä kolmoisvuori ja sen yläpuolella kolme kuusisakaraista tähteä asetettuina 1+2; kaikki hopeaa.” Vaakunan on suunnitellut Olof Eriksson, ja Pellon kunnanvaltuusto hyväksyi sen 17. maaliskuuta 1952. Sisäasiainministeriö vahvisti vaakunan käyttöön 30. toukokuuta samana vuonna.


title: Risto Valjakka

text: Risto Valjakka (8. helmikuuta 1933 Helsinki – 17. helmikuuta 2007 Helsinki) oli suomalainen biologi ja opettaja.


title: Risto Valjakka

text: Valjakka valmistui ylioppilaaksi Helsingin normaalilyseosta vuonna 1951. Hän opiskeli eläintiedettä Helsingin yliopistossa ja valmistui filosofian kandidaatiksi 1956. Hänen opettajanuransa alkoi Helsingin yhteislyseossa, kunnes hän palasi 1960 Norssiin biologian ja maantiedon opettajaksi. Hän työskenteli siellä, kunnes jäi eläkkeelle 1992. Norssin rehtorina hän oli 1971–1975.


title: Risto Valjakka

text: Valjakan kirjallinen tuotanto oli laaja. Hän toimitti Otavan Ison tietosanakirjan biologiaa käsitteleviä artikkeleita 1962–1965 ja oli laatimassa useita oppikirjoja sekä lintutieteellisiä teoksia. Valjakka veti opiskelijoiden kesäkursseja Lammin biologisella asemalla 1963–1968. Vuosina 1979–2003 hän toimi Ylioppilastutkintolautakunnan biologian jaoksen sensorina.


title: Risto Valjakka

text: Valjakka oli innokas lintuharrastaja ja luonnonsuojelija. Hän liittyi Suomen luonnonsuojeluyhdistykseen jo vuonna 1947.


title: Pelkosenniemen vaakuna

text: Pelkosenniemen vaakuna on Pelkosenniemen kunnan tunnus. Vaakunan aihe viittaa Pelkosenniemen alueella sijaitsevaan Pyhätunturiin.


title: Pelkosenniemen vaakuna

text: Vaakunan selitys on ”hopeakentässä sininen naularisti ja sen alapuolella sini-hopeakatkoinen kolmoisvuori.” Vaakunan on suunnitellut Ahti Hammar, ja Pelkosenniemen kunnanvaltuusto hyväksyi sen kokouksessaan 16. tammikuuta 1960. Sisäasiainministeriö vahvisti vaakunan käyttöön 24. maaliskuuta samana vuonna.


title: Anna Ustinova

text: Anna Ustinova (s. 8. joulukuuta 1985) on kazakstanilainen yleisurheilija, joka kilpailee korkeushypyssä.


title: Anna Ustinova

text: Ustinova osallistui vuonna 2004 alle 20-vuotiaiden MM-kisoihin, joissa hän sijoittui seitsemänneksi. Hän oli seitsemäs myös vuoden 2005 universiadeissa, joissa hän hyppäsi 180 senttimetriä. Ustinova sai ensimmäisen arvokisamitalinsa vuonna 2005, kun hän voitti pronssia Aasian-mestaruuskilpailuista tuloksellaan 184. Vuonna 2007 hän voitti hopeaa Bangkokin universiadeista ja pronssia Aasian-mestaruuskilpailuista. Ustinova osallistui samana vuonna myös MM-kisoihin, mutta ei päässyt finaaliin. Hän voitti vuonna 2010 hopeaa sisäratojen Aasian-mestaruuskilpailuista tuloksellaan 186 ja myöhemmin samana vuonna pronssia Aasian kisoista yhdessä kiinalaisen Zheng Xinjuanin kanssa hypättyään 190 senttimetriä.


title: Anna Ustinova

text: Italialainen yhtye port-royal julkaisi vuonna 2009 ilmestyneellä levyllään Dying In Time kappaleen "Anna Ustinova".


title: Roman Polák

text: Roman Polák (s. 28. huhtikuuta 1986 Ostrava, Tšekkoslovakia) on tšekkiläinen jääkiekkopuolustaja, joka edustaa NHL-seura Toronto Maple Leafsia.


title: Roman Polák

text:
Polák on HC Ostravan kasvatti, joka muutti nimensä myöhemmin HC Vítkoviceksi. Hän pelasi seurassa neljä kautta ennen siirtymistään Pohjois-Amerikan WHL-juniorisarjan Kootenay Iceen. St. Louis Blues varasi Polákin kuudennella kierroksella 180. pelaajana vuoden .
Kesäkuussa 2011 Polák teki St. Louis Bluesin kanssa viisivuotisen, arvoltaan 13,75 miljoonan dollarin sopimuksen. Sopimuksen caphit on 2,75 miljoonaa.


title: Roman Polák

text: Helmikuussa 2016 Polak siirtyi Torontosta San Joseen seurakaverinsa Nick Spalingin kanssa. Vastineena Sharks antoi kaupassa Raffi Torresin ja toisen kierroksen varausvuoronsa vuosien 2017 ja 2018 varaustilaisuuksiin.


title: The Best of the Manhattan Transfer

text:
The Best of the Manhattan Transfer on ko. lauluyhtyeen kokoelma-albumi vuodelta 1981. Sen on kustantanut Atlantic -levy-yhtiö ja se sisältää yhtyeen tuotantoa vuosilta 1975-1981.
Sivu 1:


title: The Best of the Manhattan Transfer

text:
1. Tuxedo Junction – 2:44
2. Boy from New York City – 3:40
3. a. Twilight Zone / b. Twilight Tone – 3:55
4. Body and Soul – 4:25
5. Chanson d'Amour – 2:55
6. Four Brothers – 3:47Sivu 2:


title: The Best of the Manhattan Transfer

text:
1. Birdland – 6:00
2. Gloria – 2:57
3. Trickle, Trickle – 2:18
4. Operator – 3:09
5. Java Jive – 2:44
6. A Nightingale Sang in Berkeley Square – 3:46
7. On a Little Street in Singapore – 3:15


title: The Best of the Manhattan Transfer

text: C-kasettia on valmistanut Länsi-Saksassa WEA Musik GmbH / Record Service GmbH, Alsdorf, jotka ovat Warner Communicationsiin kuuluvia yhtiöitä. Levyllä on ollut jakelijat Belgiassa (WEA Records S.A. / N.V.), Länsi-Saksassa (WEA Musik GmbH), Englannissa (WEA Records Ltd.), Ranskassa (WEA / Filipacchi Music, Paris), Italiassa (WEA Italiana S.P.A.), Alankomaissa (WEA Records B.V.), Itävallassa (WEA Music Ges. m.b.H.) ja Ruotsissa (WEA Metronome Records AB).


title: Timofei Mozgov

text: Timofei Pavlovitš Mozgov (, s. 16. heinäkuuta 1986 Leningrad, Venäjän SFNT, Neuvostoliitto) on venäläinen koripalloilija, joka edustaa NBA-joukkue Orlando Magiciä.


title: Timofei Mozgov

text: Mozgov aloitti uransa toisella sarjatasolla pelanneessa LenVo Pietarissa kaudella 2004–2005. Hän edusti seuraa helmikuuhun 2006 saakka, jolloin hän siirtyi TsSK VVS Samara 2:een, joka pelasi myös toisella sarjatasolla. Mozgov teki Samarassa 4,8 pistettä ottelua kohden ja siirtyi kauden päätyttyä pääsarjatasolla pelanneeseen Himkiin. Kausi 2009–2010 oli Mozgovin viimeinen Himkissä. Hän teki 16:ssa Euroliiga-ottelussa keskimäärin 6,0 pistettä ottelua kohden. Heinäkuussa 2010 Mozgov teki New York Knicksin kanssa kolmivuotisen sopimuksen. Hän ei kuitenkaan edustanut seuraa koko kautta, vaan siirtyi helmikuussa Denver Nuggetsiin. Hän edusti loppukauden Denveriä, mutta siirtyi kesällä 2011 takaisin Himkiin NBA:n työsulun ajaksi.


title: Timofei Mozgov

text: Vuonna 2016 Mozgov voitti Cleveland Cavaliersissa NBA:n mestaruuden. Tämän jälkeen hän on pelannut Los Angeles Lakersissa, Brooklyn Netsissä sekä kesästä 2018 alkaen Orlando Magicissä.


title: Renata Lamanda

text: Renata Lamanda on mezzosopraano. Hän on kotoisin Perugiasta, valmistui sen konservatoriosta ja debytoi "Carmenissa" Rooman Teatro Brancacciossa. Hän on päässyt myös esiintymään esimerkiksi La Scalaan ("Tulienkeli") ja Puccini-festivaaleille ("Madama Butterfly"). Kapellimestareita, joiden kanssa Lamanda on työskennellyt, ovat olleet muiden muassa Bruno Bartoletti, Alain Lombard, Daniel Oren, Evelino Pidò, Marcello Rota, Nello Santi ja Alberto Veronesi. Lamanda lauloi Plácido Domingon ja Daniela Dessìn kanssa Veronesin johtamalla "I Medicin" levytyksellä Deutsche Grammophon -levymerkillä.


title: Renata Lamanda

text: Mainittujen oopperoiden lisäksi Lamandan ohjelmistoon ovat lukeutuneet "Rigoletto", "Simon Boccanegra", "Werther", "La traviata", "Tapaus Makropoulos", "Suor Angelica", "La mort de Cléopâtre", "Aida", "Trouble in Tahiti", "Norma", "Hoffmannin kertomukset" ja "La clemenza di Tito".


title: WWE No Way Out

text: WWE No Way Out oli showpaini pay-per-view (PPV) tapahtuma, minkä tuotti World Wrestling Entertainment helmikuisin. Tapahtuma kehitettiin vuonna 1998, milloin se oli In Your House -tapahtumaa. Vuonna 2000 tapahtuma otettiin uudestaan käyttöön ja siitä tuli vuosittainen WWE:n PPV. Brändi laajennuksen aikoihin No Way Out -tapahtumasta tuli SmackDown! brändin oma PPV tapahtuma. Vuonna 2007, seuratakseen WrestleMania formaattia, No Way Out -tapahtumasta tuli kolmi brändinen tapahtuma. Seuraavana vuonna, tapahtumassa järjestettiin kaksi Elimination Chamber matsia. Vuonna 2009, viimeisessä No Way Out -tapahtumassa, järjestettiin myös kaksi Elimination Chamber matsia, missä julistettiin kaksi uutta maailman mestaria. Saman vuoden syyskuussa, fanit saivat äänestää helmikuiselle tapahtumalle uuden nimen ja Elimination Chamber voitti äänestyksen voittaen Heavy Metal, Battle Chamber, Chamber of Conflict, ja alkuperäisen No Way Out nimet. Myöhemmin WWE ilmoitti, ettei Elimination Chamber tule jatkamaan No Way Outin kronologiaa, vaan pikemminkin tuli tämän tilalle.


title: Taifuuni Ike

text: Taifuuni Ike (JTWC-koodi: 13W) oli vuoden 1984 taifuunikauden tuhoisin hirmumyrsky. Filippiineillä se aiheutti yli 2 000 ihmisen kuoleman ja suuria vahinkoja, minkä jälkeen se siirtyi Etelä-Kiinan meren kautta Hainanin saarelle 5. syyskuuta, jolloin sen tuulen nopeus oli 36–41 m/s, ja edelleen seuraavana päivänä Kiinan sisämaahan, jossa se haihtui. Kiinassa raportoitiin ainakin 13 kuolonuhria ja mittavat tulvavahingot. Filippiineillä 200 000–480 000 ihmistä jäi kodittomaksi.


title: Mo Chhu

text: Mo Chhu on suuri joki Bhutanissa. Se saa alkunsa läheltä Tiibetin rajaa Gasan piirikunnasta. Maan keskiosassa siihen yhtyvät Pho Chhu lähellä Punakhaa ja Tang Chhu 20 km alempana. Jokeen yhtyy myös useita pienempiä jokia ja vuoristopuroja. Joki ylittää Bhutanin Ja Intian Assamin osavaltion välisen rajan lähellä Kalikholan pikkukaupunkia. Intiassa jokea kutsutaan nimellä Sankosh, ja se laskee Brahmaputraan. Mo Chhun pääuoman valuma-alue kattaa kaikkiaan 9 600 neliökilometriä.


title: Gyaru

text: Gyaru (ギャル) tai gal on japanilainen nuorisotyyli. "Gyaru" on japanin kielen translitterointi englannin sanasta "gal", joka tarkoittaa tyttöä. Gyaru-tyyliin kuuluu tarkka ja huolellinen laittautuminen sekä trendikäs pukeutuminen, lisäksi useasti myös tekoripsien, tekokynsien tai värillisten, silmiä suurentavien piilolinssien käyttö. Gyaru-kulttuuriin kuuluvat läheisesti myös eurobeat-musiikin tahtiin tanssittava parapara-tanssi ja decoden, erilaisten tavaroiden koristelu. Tokiossa, Shibuyan alueella sijaitseva suuri, monikerroksinen kauppakeskus Shibuya 109 on täynnä gyaru-tyylisiä vaatekauppoja. Gyarussa on tärkeää olla perillä viimeisimmästä muodista, jota esitellään erilaisten muotilehtien sivuilla. Ylivoimaisesti suosituin gyaru-lehti on "Egg". Muita lehtiä ovat muun muassa "Ranzuki", "Popteen", "Ageha" ja "Jelly".


title: Gyaru

text: Gyaru-kei (ギャル系) on tavallisin ja yleisin, nykyaikainen gyaru-tyyli. Alatyylejä kehittyy ja tulee lisää jatkuvasti. Niiden rajat ovat liukuvia. Alatyylejä ovat muun muassa amekaji (american casual), rokku (rock) ja haady. Amekaji-tyylille ovat tyypillisiä löysät housut ja todella värikkäät vaatteet, joissa on isoja, räikeitä printtejä. Kuuluisin amekaji-tyylisiä vaatteita myyvä brändi on Cocolulu. Haady on tullut suosituksi "Egg"-lehden mallin Kaoru Watanaben värikkään, omaperäisen tyylin kautta. Haady suosii iloisia, värikkäitä ja rohkeita printtejä.


title: Gyaru

text: Yamanbojen kadotessa katukuvasta 2000-luvun jälkeen värikkäät manbat nousivat esille tai syntyivät silloin. Manban tunnistaa usein hyvin voimakkaasta ruskeaksi meikatusta ihosta sekä musta-valkoisesta kasvomeikistä. Tyyliin on yhdistetty myös piilolinssen käyttö sekä voimakkaan värikkäät vaatteet.


title: Gyaru

text: Tyyleistä eniten mahdollisesti Lolitaa muistuttava on Himegyaru, prinsessamainen tyyli, jonka tyylisistä vaatteista löytyy usein pitsiä, rusetteja sekä hyvin hintavia asusteita. Myös elegantit ja muhkeat kampaukset kuuluvat tyyliin.


title: Gyaru

text: Miespuolisille gyaru-kulttuurin harrastajille ovat mahdollisia mm. Gyaru-oh- tai Onii-kei-tyylit, ja Japanista heille löytyy gyaru-tyyliin yhdistetyn Shibuya 109:n oma versio, 109-2. Miespuolisella gyarulla voi nähdä kuten tytölläkin muhkeita, lennokkaita kampauksia, tyylikästä pukeutumista ja jopa mahdollisesti ruskettunutta ihoa.


title: Gyaru

text: Mago gyaru on yläaste- tai lukioikäinen gyaru.


title: Gyaru

text: Kiguruminilla tarkoitetaan usein eläin- tai sarjakuvahahmoaiheiseen yöpukutyyppiseen haalariin pukeutuvaa gyarua.


title: Gyaru

text: Banballa on kevyempi meikki kuin Manballa, mutta vaatteet ovat värikkäämpiä, ja kyoba boi on miespuolinen Manba.


title: Gyaru

text: Gyaru-tyyli on synnyttänyt uusia, erilaisia tapahtumia, lehtiä sekä kauppoja. Vaikka tyyli välillä katosikin, on se nyt ottanut jalansijansa myös Suomessa yhä vahvemmin. Myös Suomessa järjestetään erilaisia gyaru-tapahtumia ja muotinäytöksiä, yleensä conien yhteydessä. On olemassa myös monia gyaru-tyyliin keskittyneitä blogeja sekä Suomessa että ulkomailla. Suomessa on neljä gal circleä (gyaru-sa/ギャルサー). Gal circle on gyarujen ryhmä, joka järjestää miittejä ja tapahtumia, jotka liittyvät gyaru-tyyliin, musiikkiin ja parapara-tanssiin.


title: Gyaru

text: Gyaru-tyyli syntyi 1990-luvun alussa, jolloin kogal-suuntaus oli muodissa nuorten lukiolaistyttöjen keskuudessa. He halusivat kapinoida valtavirtaa vastaan, ja he järkyttivät ihmisiä nostamalla koulupukujensa hameet mahdollisimman ylös ja pukeutumalla tarkoituksellisen provosoivasti. Tyyliin kuului mahdollisimman nuorelta näyttäminen. Löysät sukat olivat muotia. Mediassa lukiolaistytöt kuvattiin silti erilaisina: heillä oli pitkät hameet, saparot ja valkoiset polvisukat. Kogalia ei juuri mediassa näkynyt. Alun perin kogal-muotiin keskittynyt Egg-lehti syntyi näihin aikoihin vastaamaan tähän puutteeseen.


title: Gyaru

text: 1990-luvun lopulla kogalin rinnalle alkoi muodostua uusi tyyli, ganguro. Tyyliä kutsuttiin aluksi myös nimellä loco gyaru. Ganguro-tyylissä olivat muotia havaijilaisvivahteet, värikkyys, platform-saappaat, vahva rusketus ja vaalea meikki. Egg-lehti alkoi käsitellä kogalin sijasta ganguroa. Samalla parapara-tanssin suosio alkoi kasvaa. Gangurot veivät tyyliä yhä pidemmälle, ja syntyi gonguro, jossa rusketus oli yhä tummempaa ja meikki vaaleampaa.


title: Gyaru

text: 2000-luvun alussa ganguro/gonguro-tyyli alkoi mennä pois muodista, ja pitkälle äärimmäisyyksiin viety yamanba syntyi. Vaatteet olivat todella värikkäitä, hiukset näyttäviä ja meikki huomiota herättävää. Yamanba-nimi tarkoitti alun perin Fuji-vuorella elävää vanhaa, rumaa noitaa. Japanilaisilla oli ja on edelleenkin ennakkoluuloja yamanboja kohtaan. Yleinen ennakkoluulo oli se, etteivät yamanbat peseydy eivätkä huolehdi hygieniastaan. Vuoden 2004 tienoilla nimi yamanba lyhennettiin muotoon manba. Samoihin aikoihin sentaa gai- ja kigurumin-tyylit syntyivät. Alba Rosa oli suosituin vaatemerkki. Kaikkien aikojen tunnetuimman gal circlen, Angeleekin, kulta-aika alkoi, ja circlen jäsenet loivat uutta muotia. Manbasta erottuivat hillitymmät alalajit banba ja bibinba. Vuoden 2006 Campus Summit-paraparatapahtumassa syntyi tsuyome manba-tyyli, mutta se saavutti suosiota vasta vuonna 2007. Tsuyome manba oli täysin äärimmäisyyksiin vedettyä isoine, neonvärisine hiuksineen ja valkoisine pandameikkeineen. Vuonna 2008 Angeleekin seitsemäs sukupolvi valmistui circlestä, ja samalla manban suosio laantui. Samaan aikaan Egg-malli Kaoru Watanabe oli suosittu, ja hän loi haady gal-tyylin. Nykypäivän gyaru-kei alkoi olla kaikista suosituin tyyli.


title: Virtsatieinfektio

text: Virtsatieinfektiossa (VTI) virtsateissä tapahtuu bakteerien lisääntymistä. Yleisin virtsatieinfektioiden aiheuttaja on "Escherichia coli" -bakteeri. Virtsatieinfektio johtaa tulehdukseen virtsateissä, tyypillisesti virtsaputkentulehdukseen eli uretriittiin sekä virtsarakontulehdukseen eli kystiittiin – näitä kahta voidaan nimittää yhdessä uretrokystiitiksi (tai Käypä hoito -suosituksen mukaan kystiitiksi). Bakteerien levitessä ylemmäs virtsateissä voi seurauksena olla munuaistulehdus eli pyelonefriitti.


title: Virtsatieinfektio

text: Miehillä virtsatieinfektioon voi liittyä myös eturauhastulehdus eli prostatiitti.


title: Virtsatieinfektio

text: Alle yksivuotiailla virtsatieinfektioiden ilmaantuvuus on 7 : 1 000, eikä suurta eroa poikien ja tyttöjen välillä ole. Yksivuotiaasta ylöspäin virtsatieinfektioiden ilmaantuminen vähenee iän myötä pojilla voimakkaasti ja tytöillä vähemmän.


title: Virtsatieinfektio

text: Imeväisiän jälkeen virtsatieinfektiot ovat naisilla huomattavasti yleisempiä kuin miehillä.


title: Virtsatieinfektio

text: Virtsatieinfektiolle altistavat heikentynyt limakalvopuolustus (esimerkiksi vaihdevuosien jälkeen), yhdyntä ja virtsanjohdinten toiminnan häiriöt. Virtsateihin kohdistunut toimenpide tai katetrointi lisää VTI:n riskiä ja selittää usein miehen virtsatieinfektion. Virtsarakon epätäydellinen tyhjeneminen on merkittävä VTI:n riskitekijä.


title: Virtsatieinfektio

text: Dysuria eli virtsatessa tuntuva kipu tai kirvely on virtsaputken infektiosta kertova oire. Virtsarakontulehdukseen liittyy pakottava ja tiheästi esiintyvä virtsaamistarve.


title: Virtsatieinfektio

text: Pyelonefriitissä ei välttämättä ole virtsaamisoireita, mutta voi esiintyä kuumetta ja kipua kyljessä tai selässä.


title: Virtsatieinfektio

text: Imeväisikäisillä virtsatieinfektio ei välttämättä aiheuta paikallisia oireita.


title: Virtsatieinfektio

text: Käypä hoito -suosituksen mukaan naisen "komplisoitumaton" virtsarakontulehdus voidaan todeta oireiden perusteella. Muunlaista tulehdusta epäiltäessä tutkitaan virtsanäyte, ja siitä tehdään bakteeriviljely. Virtsatieinfektiota hoidetaan mikrobilääkkeellä. Mikäli VTI-potilaalla on katetri, se tulisi vaihtaa tai mahdollisuuksien mukaan poistaa.


title: Virtsatieinfektio

text: Karpalomehua on perinteisesti käytetty virtsatieinfektion ehkäisyyn ja hoitoon. Käyttöä on tutkittu vuonna 2012 julkaistujen tietojen mukaan esimerkiksi Oulun yliopistossa. Puolukka-karpalomehun käyttö antibiootin ohella on vähentänyt virtsatietulehduksen uusimista lapsilla jopa 40 prosenttia.


title: Virtsatieinfektio

text: Virtsatieinfektioita voidaan ehkäistä hyvällä alapään hygienialla. Saippua alapään pesuaineena aiheuttaa kuitenkin ihoärsytystä ja siten infektioiden lisääntymistä molemmilla sukupuolilla. Sukuelinten pesu juoksevalla vedellä ja suihkulla ilman saippuaa on järkevä ratkaisu.. Virtsatieinfektioille voi altistua huonojen WC-tottumusten seurauksena. Naisilla tämä tarkoittaa mm. pyyhkimistä takaa eteenpäin. Tällöin ulosteperäiset bakteerit pääsevät nousemaan virtsaputkeen.


title: Alberts Zvejnieks

text: Alberts Zvejnieks (28. joulukuuta 1902 Daugavpils – 30. marraskuuta 1987 Riika) oli latvialainen painija. Hän edusti seuratasolla 2. Rīgas Atlētu klubs -seuraa. Zvejnieks kilpaili kreikkalais-roomalaisella tyylillä ja osallistui olympialaisiin vuosina 1928 ja 1936.


title: Alberts Zvejnieks

text: Zvejnieks sijoittui raskaassa sarjassa jaetulle yhdeksännelle tilalle Amsterdamin olympialaisissa 1928 ja oli myös maansa lipunkantaja samojen kisojen avajaisissa. Hän voitti pronssia EM-kisoissa vuosina 1934 ja 1935. Zvejnieks osallistui olympialaisiin toista kertaa Berliinissä 1936, jolloin hän putosi kolmannella kierroksella.


title: Alberts Zvejnieks

text: Zvejnieks voitti urallaan yhteensä kuusi maansa mestaruutta vuosina 1926–1933.


title: Beat Furrer

text: Beat Furrer (s. 6. joulukuuta 1954) on sveitsiläissyntyinen säveltäjä. Hän opiskeli Schaffhausenin musiikkikoulussa pääsoittimenaan pianoa. Vuonna 1975 hän muutti Wieniin, jossa suoritti opintoja sävellyksessä Roman Haubenstock-Ramatin ja orkesterinjohdossa Otmar Suitnerin johdolla. Furrer oli yksi Klangforum Wien -soitinkokoonpanon perustajista vuonna 1985 ja on työskennellyt siinä sekä kapellimestarina että taiteellisena johtajana. Vuodesta 1992 Furrer on toiminut sävellyksen professorina Grazissa. Hänellä on Itävallan kansalaisuus.


title: Beat Furrer

text: Furrer on säveltänyt oopperat "Die Blinden" (1989) ja "Narcissus" (1994). Hänen muuhun tuotantoonsa kuuluu muun muassa "Nuun" kahdelle pianolle ja yhtyeelle (1996). Venetsian biennaalissa 2006 säveltäjä palkittiin Kultaisella leijonalla lokakuussa 2005 kantaesitetystä musiikkiteatteriteoksesta "Fama".


title: Anders Lindegaard

text: Anders Rozenkrantz Lindegaard (s. 13. huhtikuuta 1984 Odense) on tanskalainen jalkapallomaalivahti. Hän on edustanut Englannissa muun muassa Manchester Unitedia ja Preston North Endiä. Nykyisin hän edustaa valioliigaseura Burnleyä. Lindegaard teki ensiesiintymisensä Englannin Valioliigassa lokakuussa 2011 Norwich Cityä vastaan.


title: Manas (joki)

text: Manas on Bhutanissa ja Intiassa virtaava joki. Se saa alkunsa Arunachal Pradeshin osavaltiosta Intiasta ja virtaa Bhutanin puolelle. Yläjuoksulla joen nimi on Drangme Chhu. Se virtaa Bhutanin puolella 272 kilometrin matkan, ja siihen yhtyy siellä kolme muuta jokea. Se virtaa Intian Assamissa vielä 104 kilometriä ennen yhtymistään Brahmaputraan. Manasin vesistön jokien yhteispituus on 3 200 km, ja se on Bhutanin suurin vesistö. Joen valuma-alue on yhteensä 41 350 neliökilometriä. Manasin kansallispuisto sijaitsee sen varrella Intian puolella. Puisto on Unescon maailmanperintökohde.


title: Raussila

text:
Raussila on Kouvolan kylä entisen Elimäen kunnan alueella. Se on yksi Kouvolan eteläisimpiä kyliä.
Raussilassa toimii muun muassa Kuntoutumiskoti Raussilan Risteys Oy, Tilatuote Kujala Oy ja Moottorikelkkakerho Lumikissat ry.


title: Raussila

text:
Raussilassa on ollut ennen kauppa, pankki, posti ja koulu. Koululla (nyk. kylätalo) järjestetään vieläkin toimintaa. Kylätaloa on myös remontoitu.
Raussilasta on 13 kilometriä Elimäen kirkonkylälle ja 9 kilometriä Ruotsinkylään.


title: Raussila

text: Raussilan kylän tonttimaat ovat sijainneet Elimäen itäosassa, Tallusjoen varressa, peltojen ympäröimillä kumpareilla. Vanhimman, alkuperäisen tonttimaan sijaintia ei voida varmuudella paikantaa historiallisen lähdemateriaalin avulla.


title: Raussila

text: Varhaisin maininta Raussilan kylästä on vuodelta 1460, jolloin Elimäen ”kalakäräjillä” määritettiin rajat Raussilan kylän ja Antti Kirvesmiehen välille. Raussilassa oli jo vuonna 1539 16 taloa, ja taloluku kasvoi 22:n 1500-luvun loppuun mennessä. Kylä oli Rahikkalan jälkeen Elimäen toiseksi suurin kylä.


title: Raussila

text: Vanhan kylän alue on edelleen rakennettu ja asuttu. Kylätonteilla on maatilojen talouskeskuksia asuin- ja piharakennuksineen. Rakennuskanta on väljästi sijoittunutta, joten rakennusten välissä ja piha-alueilla on saattanut säilyä myös aikaisempien asutusvaiheiden jäännöksiä.


title: Raussila

text: Raussilasta paloi vuonna 2010 seuratalo. 2011 paloi koulun ulkorakennus jossa oli mm. teknisentyön luokat.


title: Salvatore Sciarrino

text: Salvatore Sciarrino (s. 4. huhtikuuta 1947 Palermo) on italialainen säveltäjä ja yksi eurooppalaisen avantgardemusiikin johtavista nimistä. Hän oli lapsena kiinnostunut kuvataiteista ja aloitti musiikin opiskelun itsenäisesti vuonna 1959. Häneen vaikutti merkittävästi Luigi Nonon tuotanto. Sciarrino on opettanut muun muassa konservatorioissa Milanossa (1974–1983), Perugiassa (1983–1987) ja Firenzessä (1987–1996). Hänen diskografiansa käsittää noin 80 levyä.


title: Salvatore Sciarrino

text: Sciarrinon tuotantoon kuuluu muun muassa kamarimusiikkiteoksia, viisi pianosonaattia ja näyttämömusiikkia/oopperoita.


title: Goottisota (376–382)

text: Goottisota oli sarja yhteenottoja ja taisteluja goottien ja Rooman valtakunnan välillä Balkanilla 376–382. Sodan aikana käyty Adrianopolin taistelu vuonna 378 oli merkittävä käännekohta Rooman valtakunnan historiassa. Keisari Valens kuoli taistelussa ja barbaarit saavuttivat ensimmäisen voiton Rooman valtakunnasta. Sota päättyi Rooman voittoon, joskin Balkan oli pahasti hävitetty ja Rooman armeija tuntuvasti heikentynyt.


title: Macchi MC.205

text: Macchi MC.205 "Veltro" (suom. "vinttikoira") on toisen maailmansodan aikainen italialainen hävittäjälentokone. Sitä käytti Regia Aeronautica. Sitä pidetään yhtenä parhaista Italian ilmavoimien koneista toisessa maailmansodassa. Kone otettiin kuitenkin käyttöön hyvin myöhään, ja se oli vaikeasti valmistettava. Italian menestynein ässä Adriano Visconti saavutti sillä 11 voittoa kaikkiaan 26 ilmavoitostaan. Eniten pudotuksia "Veltrolla" sai Luigi Gorrini, joka ampui alas 14 viholliskonetta ja vaurioitti kuutta. Koneita rakennettiin kaikkiaan 262 kappaletta.


title: Macchi MC.205

text: Kiintoisana yksityiskohtana koneen suunnittelussa oli se, että vasen siipi oli 20 cm pitempi kuin oikea, ja sillä kumottiin moottorin kiertovaikutus oikealle. Lisäksi tämä konetyyppi kykeni saavuttamaan huomattavan suuren lakikorkeuden, mikä oli jopa 16 370 m (37 090 jalkaa). Se oli suurempi kuin esimerkiksi Supermarine Spitfiren ja Lockheed P-38 Lightningin tiedusteluversioilla.


title: Balanopaceae

text: Balanopaceae on pieni koppisiemenisten kasvien heimo, jolla ei ole suomenkielistä nimeä. Siihen kuuluu yksi ainoa suku "Balanops", jossa on muutama ainavihanta puu- ja pensaslaji Tyynenmeren lounaisosissa, Australian Queenslandissa, Uudessa-Kaledoniassa ja Fidžisaarilla.


title: Balanopaceae

text: "Balanops"-lajien lehtiasento on kierteinen tai näennäisesti säteittäinen. Kasvit ovat joko hede- tai emikasveja (kaksikotisuus). Hedekukat kasvavat norkkomaisissa kukinnoissa, emikukat yksittäin. Edellisissä on yksi suomumainen tukilehti ja tavallisesti 5–6 hedettä (vaihteluväli kokonaisuudessaan 2–12), jälkimmäisissä useita suojussuomuja ja kaksi tai kolme erillistä emilehteä. Hedelmä on terhoa muistuttava luumarja, ja siinä on yksi tai kaksi siementä.


title: Balanopaceae

text: "Balanops"-suvussa on yhdeksän lajia. Sitä on pidetty hyvin erillisenä ja sen on useimmiten ajateltu olevan kaukaista sukua pyökkikasveille, mihin kukan (ja hedelmän) pintapuolinen rakenne viittaa. Nykyiset systematiikan menetelmät ovat kuitenkin osoittaneet sen kuuluvan toiseen yhteyteen, ja se on saanut paikkansa omana heimonaan "Malpighiales"-lahkosta.


title: Walter Kogler

text: Walter Kogler (s. 12. joulukuuta 1967) on itävaltalainen jalkapallovalmentaja ja entinen keskuspuolustaja.


title: Walter Kogler

text: Kogler aloitti ammattilaisuransa SK Sturm Grazissa 1987 hankittuaan juniorioppeja Wolfsberger AC:ssa. Kogler vakiinnutti paikkansa Sturm Grazin pelaavassa kokoonpanossa kaudella 1990–1991, ja hyvät näytöt poikivat 1992 siirron suurseura FK Austria Wieniin. Hän voitti debyyttikaudellaan Itävallan Bundesliigan mestaruuden ja keväällä 1994 Itävallan cupin mestaruuden. Kaikkiaan Kogler pelasi Austria Wienissä neljän kauden aikana 137 ottelua.


title: Walter Kogler

text: Kesällä 1996 puolustajan ura jatkui SV Austria Salzburgissa, jossa hän voitti toisen mestaruudensa 1997. Peliaikaa ei kuitenkaan mestaruuskauden jälkeen tullut entiseen malliin ja 1998 hän siirtyi Ranskaan AS Cannesiin. Ranskalaisseurassa hän pelasi vain 11 ottelua ja palasi seuraavana vuonna takaisin kotimaahansa. Lyhyen LASK Linz -visiittinsä jälkeen Kogler siirtyi FC Tirol Innsbruckiin, jossa voitti kolme perättäistä mestaruutta 2000–2002. Hän lopetti pelaajauransa FC Kärntenissä 2004.


title: Walter Kogler

text: Maajoukkuetasolla Kogler edusti Itävaltaa 28 maaottelussa vuosina 1991–2001. Hän oli mukana MM-joukkueessa 1998.Pelaajauransa jälkeen Kogler toimi FC Kärntenin organisaatiossa juniorivalmentajana 2004–2005, kunnes palasi kasvattajaseuraansa Wolfsberger AC:hen. Joulukuussa 2007 hänestä tuli DSV Leobenin päävalmentaja. Hyvästä menestyksestä huolimatta Kogler jätti seuran toukokuussa 2008 ja siirtyi FC Wacker Innsbruckin päävalmentajaksi.


title: Walter Kogler

text: Kogler luotsasi Bundesliigasta pudonneen Wacker Innsbruckin debyyttikaudellaan 2008/09 Erste Ligassa toiseksi, mutta nousu takaisin liigaan jäi haaveeksi. Seuraavalla kaudella tuli kuitenkin Erste Ligan voitto ja seura pääsi takaisin liigaan. Koglerin johdolla Wacker säilyi Bundesliigassa ja sijoittui parhaimmillaan kuudenneksi. Kausi 2012/13 sujui kuitenkin surkeasti ja liigajumboksi juuttunut seura erotti Koglerin lokakuussa 2012.


title: Walter Kogler

text: Kesäkuussa 2013 Koglerista tuli Saksan 3. Ligassa pelaavan FC Rot-Weiß Erfurtin päävalmentaja. Koglerin johdolla seura sijoittui kaudella 2013/14 sarjan keskikastiin. Huonot esitykset johtivat potkuihin maaliskuussa 2015.


title: Hollywood (Africa)

text: Hollywood (Africa) on kalifornialaisen rockyhtye Red Hot Chili Peppersin single sen toiselta studio-albumilta "Freaky Styley". Kappale on albumin neljäs single. Se on cover-versio The Meters -yhtyeen kappaleesta, joka oli yhtyeen vuoden 1974 albumilla "Rejuvenation". Tuottaja George Clintonin mielestä kappale oli "Freaky Styley" -albumin paras.


title: William Louis Abbott

text: William Louis Abbott (23. helmikuuta 1860 Philadelphia, Pennsylvania – 2. huhtikuuta 1936 Elk River, Maryland) oli yhdysvaltalainen lääketieteen tohtori, tutkimusmatkailija ja lintutieteilijä.


title: William Louis Abbott

text: Abbott opiskeli taiteita Pennsylvanian yliopistossa ennen kuin paneutui lääketieteeseen. Hän teki gradunsa Pennsylvanian yliopistossa ja jatkoi opintojaan Englannissa, suorittaen lisensiaatin tutkinnot Royal College of Physicians'issa ja Royal College of Surgeons'issa. Vuonna 1886 hän sai huomattavan suuren perinnön, lopetti lääkärin praktiikkansa ja keskittyi tutkimusretkiin ja keräilyyn.


title: William Louis Abbott

text: Vuosien 1880 ja 1923 välillä Abbott teki kaikkiaan kolmattakymmentä matkaa eri puolille maapalloa ja keräsi mittavan määrän eliönäytteitä ja kansatieteellistä aineistoa. Hän lopetti matkailun ja keskittyi hoitamaan muiden retkikuntien tuomien kokoelmien järjestelyjä ja rahoitusta Smithsonian-instituutissa. Hän testamenttasi kirjansa, kirjoituksensa ja 20 % maatilastaan Smithsonian-instituutille.


title: William Louis Abbott

text: Abbottin nimi on annettu monille eläinlajeille. Linnuista joulusaarensuula ("Papasula abbotti"), celebesinvuorikäpinkäinen ("Coracina abbotti") ja oliivitimali ("Malacocincla abbotti") kantavat hänen nimeään.


title: Balanophoraceae

text: Balanophoraceae on koppisiemenisiin kuuluva kasviheimo, johon kuuluu ainoastaan lehtivihreättömiä loiskasveja. Heimolla ei ole suomenkielistä nimeä. Siihen kuuluu toisten kasvien juurissa loisivia, rakenteeltaan erikoisia ja pitkälle surkastuneita kasveja, joita ei ensi näkemältä uskoisi kukkiviksi kasveiksi eli koppisiemenisiksi (Angiospermae). Heimon levinneisyys rajoittuu tropiikkiin yhtä lajia lukuun ottamatta. Kasveja tapaa erityisesti ylänköjen kosteissa metsissä.


title: Balanophoraceae

text: Näiden loiskasvien maansisäiset osat ovat mukulamaisia juurakoita, jotka voivat tulla pikkulapsen pään kokoisiksi. Lehdistä on jäänteitä vain suvussa "Lophophytum". Mukula voi olla joko kokonaan loiskasvin solukon muodostama tai sekä loisen että isännän solukkojen muodostama (kimaira). Koska heimon kasvit ovat läheisessä yhteydessä isäntäkäasviin, niiden juuretkin ovat surkastuneet, tosin joidenkin sukujen mukuloista lähtee juurakon haaroja. Kukinto kehittyy aluksi mukulan sisällä usein aivan valmiiksi asti ennen murtautumistaan esiin mukulasta.


title: Balanophoraceae

text: Maanpinnan yläpuolelle kohoaa kasvista vain sen nuijamainen, tavallisesti mehevä ja sientä muistuttava kukinto. Sen väri vaihtelee vaaleankeltaisesta ruskeaan ja purppuranpunaiseen, ja siinä on muutama suomumaisten lehtien kiehkura. Joskus kukinto on haarainen ("Sarcophyta"). Lajit ovat joko kaksi- tai yksikotisia, kummassakin tapauksessa kukat ovat yksineuvoisia. Kukat ovat erittäin pieniä, pienimpiä koppisiemenisten joukossa. Suvussa "Balanophora" ne koostuvat vain 50 solusta, mikä on koppisiemenisen kukan ennätys. Kehälehtiä on tavallisesti kolme tai neljä, ja joissakin tapauksissa ne ovat kasvaneet yhteen. Joskus kehä puuttuu. Monia hetiön rakenneseikkoja on käytetty sukuja erottavina tuntomerkkeinä: mm. heteiden lukumäärää, palhojen monenlainen yhteenkasvaminen, ponnen pölylokeroinen määrä. Hyvin surkastuneissa emikukissa ei juuri ole tunnistettavia osia, ja siemenaiheistakin on jäljellä vain alkiorakot ilman intugumentteja eli kalvoja. Näin ollen hedelmän morfologiakin on vaikeatulkintaista.


title: Balanophoraceae

text: Balanophoraceae-heimon kasvien pölyttäjinä toiminevat kärpäset. Kasvin imelänmakea haju houkuttelee niitä puoleensa. Joidenkin lajien emikukan tyvi muuttuu öljyjä sisältäväksi elaiosomiksi, joka saa muurahaiset kiinnostuneeksi niistä. Ne toimivat hedelmien levittäjinä ainakin "Mystropetalon"-lajeilla.


title: Balanophoraceae

text: Heimossa esiintyy suvuissa "Balanophora", "Langsdorffia" ja loisjuurioilla "Thonningia" kasveille tavanomaisen tärkkelyksen sijasta vararavintoja balanoforiini-nimistä vahamaista ainetta. Jaavalla sitä on käytetty kynttilöiden ja soihtujen polttoaineena.


title: Balanophoraceae

text: Balanophoraceae käsittää 17 sukua ja 50 lajia. Sukujen keskinäisistä sukulaisuussuhteista on esitetty erilaisia arvioita ja niitä on jaettu ainakin kuuden alaheimon kesken. Fylogeneettistä tutkimusta niiden suhteista ei ole juuri tehty. Ainoa tutkimus on vuodelta 1998, ja sen mukaan suku "Mystropetalon" sukulaisineen eroaa muista eniten. Heimo on usein myös hajotettu useammaksi, jopa yhdeksäksi, erilliseksi heimoksi.


title: Balanophoraceae

text: Heimon asema koppisiemenisten joukossa on ollut epävarma surkastuneitten ja erikoistuneitten rakenteittensa vuoksi. 1960-luvulla sitä alettiin pitää lahkon Santalales sukulaisena ja Cronquistin järjestelmässä se luetaankin kyseiseen lahkoon kuuluvaksi (siinä on mukana myös heimo Cynomoriaceae). Armen Tahtadžjan (1997) taas piti ylälahkoa Balanophoranae osana Magnoliidae-alaluokkaa ja yhdisti sen koppisiemenisten alkukantaisimpaan alaluokkaan. Uudet fylogeneettiset menetelmät osoittavat heimon olevan yhteyksissä Santalales-lahkoon, johon se nyt yhdistetään. Siihen kuuluu monia muitakin loisia tai puoliloisia, joskaan ei niin pitkälle erikoistuneita kuin Balanophoraceae.


title: Balanophoraceae

text: Suvut:


title: Tristan Murail

text: Tristan Murail (s. 1947) on ranskalainen säveltäjä. Muun muassa hänen musiikkiaan kuvaamaan otettiin käsite spektrimusiikki (spektraalinen musiikki).


title: Tristan Murail

text: Murail opiskeli sävellystä Olivier Messiaenin johdolla Pariisin konservatoriossa vuosina 1967–1972. Hän oli jo aiemmin valmistunut oppiarvoilla arabian kielessä ja taloustieteessä. Hän sai Prix de Romen ja vietti kaksi vuotta Italiassa, jossa tapasi Giacinto Scelsin. Murail oli mukana perustamassa Ensemble l'Itinérairea, ja hänen pitkäaikainen yhteytensä IRCAM:iin alkoi vuonna 1980. Nykyisin hän on Columbian yliopiston sävellyksen professori.


title: Tristan Murail

text: Murail'n teosten joukossa ovat "Mémoire/Erosion" (1976), "Ethers" (1978), "Gondwana" (1980), "Désintégrations" (1983), "Time and Again" (1985), "Serendib" (1992), "L’esprit des dunes" (1994) ja "Partage des eaux" (1995). Varhaisessa tuotannossaan Murailia innoittivat muiden muassa taajuusmodulaatiot ja nauhasilmukat. Hänen teoksissaan on hyödynnetty esimerkiksi soittimilla tuotettuja epätavallisia ääniä ja elektroniikkaa. Myöhemmissä teoksissaan 1990-luvulta alkaen hän on käyttänyt keskenään niinkin erilaisia äänen lähteitä kuin mongolialaista kurkkulaulua, tiibetiläisiä perinnesoittimia ja veden virtaamista kiviä vasten.


title: Edward Adams

text: Edward Adams (24. helmikuuta 1824 Great Barton, Suffolk – 12. marraskuuta 1856 Sierra Leone) oli englantilainen laivastokirurgi ja luonnontieteilijä.


title: Edward Adams

text: Adams kiinnostui luonnosta jo lapsena. Hän opiskeli lääketiedettä ja erikoistui kirurgiksi huhtikuussa 1847. Hän toimi muutamia kuukausia laivastokirurgina, kunnes värväytyi James Clark Rossin arktiselle alueelle suuntautuneeseen tutkimusretkikuntaan, joka lähti etsimään kadonnutta Sir John Franklinin retkikuntaa. Adams purjehti kapteeni Birdin laivalla "HMS Investigator", joka lähti toukokuussa 1848, ja palasi tuloksettomalta retkeltä 18 kuukautta myöhemmin.


title: Edward Adams

text: Tammikuussa 1850 Adams lähti toisen retkikunnan mukana etsimään Franklinia. Laiva oli "HMS Enterprise" ja kapteeni Richard Collinson. He saapuivat Beringinsalmelle elokuussa. Adams laskettiin maihin St. Michaeliin Alaskassa, Yukonin suistoon, missä hän etsi Franklinin retkikunnan mahdollisia eloonjääneitä. Heinäkuussa 1851 hän palasi tyhjin käsin "Enterprise"en, joka purjehti itään kauemmas kuin yksikään toinen laiva sitä ennen, aina Banksinsaarelle ja Victoriansaarelle saakka. Retkikunta palasi Englantiin 1855.


title: Edward Adams

text: Toukokuussa 1856 Adams purjehti Länsi-Afrikkaan höyrylaiva "Hecla"lla. Hän kuoli siellä pilkkukuumeeseen ja hänet haudattiin Sierra Leoneen.


title: Edward Adams

text: George Robert Gray nimesi jääkuikan ("Gavia adamsii") ystävänsä Edward Adamsin kunniaksi.


title: Betahistiini

text: Betahistiini on sisäkorvaperäisessä huimauksessa ja Ménièren taudin hoidossa käytettävä lääkeaine. Perusrakenteeltaan aine on "2-[2-(methyyliamini)etyyli]pyridiini", ja sitä käytetään betahistiinidihydrokloridi-suolana. Sen rakenne muistuttaa fenyylietyyliamiinia ja histamiinia. Lääkettä nautitaan pelkästään pillereinä.


title: Betahistiini

text: Betahistiinin kemiallinen kaava on CHN, moolimassa 136.194 g/mol ja CAS-numero 5638-76-6.


title: Betahistiini

text: Betahistiinidin vaikutusmekanismia huimauksen hoidossa ei tarkkaan tiedetä. Todennäköisesti vaikutus kuitenkin perustuu sisäkorvan verenkiertoa parantavaan vaikutukseen.


title: Betahistiini

text: Aineen haittavaikutuksina voi olla lievää pahoinvointia, mahavaivoja ja ihon yliherkkyysreaktioita; erityisesti ihottumaa, kutinaa ja urtikariaa voi esiintyä.


title: Betahistiini

text: Betahistiinidihydrokloridi metabolisoituu nopeasti maksassa inaktiiviseen päämetaboliittiin, 2-pyridyylietikkahappoon ja dimetyylibetahistiiniin [2-(2-aminoetyylipyridiini)].


title: Betahistiini

text: Betahistiini erittyy lähes yksinomaan (85 % - 90 %) virtsaan 24 tunnin sisällä. Betahistiini erittyy virtsaan lähes täysin päämetaboliittina. Virtsasta löytyy vain pieniä määriä demetyylibetahistiinidihydrokloridia.


title: Pokémon HeartGold ja SoulSilver

text: Pokémon HeartGold ja Pokémon SoulSilver ovat vuonna 2009 Japanissa ja vuonna 2010 muualla Nintendo DS -konsolille julkaistut videopelit. Ne kuuluvat Pokémon-videopelisarjan neljänteen sukupolveen.


title: Pokémon HeartGold ja SoulSilver

text: Pelit ovat uusitut versiot vuonna 1999 julkaistuista peleistä "Pokémon Gold" ja "Silver". Ne ovat juoneltaan suurilta osin samanlaiset kuin esikuvansa, mutta ne on teknisesti ja graafisesti päivitetty ja joitakin ominaisuuksia on lisätty.


title: Pokémon HeartGold ja SoulSilver

text: Pelit eivät eroa toisistaan paljoakaan. Osaa Pokémoneista ei ole saatavilla toisessa versiossa, ja osaa vastaavasti toisessa (esim. Arbok, Teddiursa, Primeape ja Meowth).


title: Pokémon HeartGold ja SoulSilver

text: Peli alkaa Johto -alueelta, jossa pelaajan tulee voittaa kahdeksan salia. Sen jälkeen pitää taistella Pokémon-liigan Elite Fourea vastaan, ja pelaajan on voitettava hallitseva mestari Lance, minkä jälkeen pelihahmo saa professori Elmiltä laivalipun. Laivalla voi mennä Kantoon, jossa on myös kahdeksan salia. Salit suoritettuaan voi mennä Mt. Silver-vuorelle, jonka huipulla on kouluttaja Red. Peli loppuu kun pelaaja voittaa Redin.


title: Udo Kasemets

text: Udo Kasemets (16. marraskuuta 1919 – 19. tammikuuta 2014) oli Tallinnassa syntynyt säveltäjä, pianisti, urkuri, pedagogi ja kirjoittaja, joka sai Kanadan kansalaisuuden vuonna 1957. Hän opiskeli Virossa ja Saksassa; hänen opettajiinsa lukeutuivat Ernst Krenek, Edgar Varèse ja Hermann Scherchen. Kasemets muutti Kanadaan vuonna 1951 ja toimi vuosina 1952–1957 Hamiltonin konservatorion kuoron ja Collegium Musicum Hamiltonin kapellimestarina. Vuodesta 1971 eläkkeelle jäämiseensä (1987) hän opetti Ontario College of Art and Designin kokeellisen taiteen laitoksella. Hän sai kunniatohtorin arvon Yorkin yliopistosta vuonna 1991.


title: Udo Kasemets

text: Kasemets hylkäsi perinteiset tekniikat ja alkoi soveltaa tuotannossaan elektroakustiikkaa. Hän myös yhdisteli musiikin kanssa muita ilmaisun lajeja. John Cagen vaikutus tuli vuoden 1960 jälkeen Kasemetsin tuotannossa havaittavaksi sattuman ja epätavallisten esityskeinojen hyödyntämisen muodossa; Kasemets antoi myös yleisölle roolin taiteen luomisessa.


title: Jens Eriksson

text: Jens Eriksson (s. 4. huhtikuuta 1987) on ruotsalainen maastohiihtäjä, joka edustaa seuratasolla Dala Floda IF -seuraa.


title: Jens Eriksson

text: Eriksson kilpaili ensimmäisen kerran maastohiihdon maailmancupissa kaudella 2009–2010 päästen heti ensimmäisessä kilpailussaan, Otepään 15 kilometrin perinteisen hiihtotavan kilpailussa pisteille, oltuaan 25:s. Kymmenen parhaan joukkoon hän pääsi ensimmäisen kerran samassa paikassa tammikuussa 2011 oltuaan perinteisen hiihtotavan sprintissä kymmenes. Joulukuussa 2013 Eriksson saavutti neljännen sijan Tour de Skihin kuuluneessa Oberhofin vapaan hiihtotavan sprinttikilpailussa.


title: Ylipainehappihoito

text: Ylipainehappihoito ("hyperbaric oxygenation therapy, HBOT") tarkoittaa happihoitoa ilmakehän painetta suuremmalla paineella. Hoitomuodon teoreettinen perusta on tunnettu jo kauan. HBOT:tia alettiin käyttää sukeltajantaudin hoidossa 1920-luvulla, jolloin ensimmäiset heliumkaasuembolian saaneet sukeltajat pystyttiin pelastamaan. Vuodesta 1950 on hoitoa alettu käyttää muissakin sairauksissa kuin sukeltajantaudissa. Koska HBOT kiistattomasti parantaa kudosten hapettumista, ovat sen lääketieteelliset käyttökohteet jatkuvasti lisääntyneet.


title: Ylipainehappihoito

text: Hoitomuodossa potilas hengittää 100-prosenttista happea painekammiossa, jossa käytetään 140–150 kPa:n (1,4–1,5 barin) ylipainetta. HBOT-hoidolla saadaan veren ja kudosnesteiden happipitoisuus nousemaan 15–20-kertaiseksi. Tällöin sairauksissa, joissa on kyse kudosten hapensaannin häiriöistä, HBOT-hoidolla vaikutetaan itse sairauden syihin. HBOT-hoidolla voidaan


title: Ylipainehappihoito

text: HBOT-hoidon seurauksena on kudoksen hapetuksen parantuminen, erityisesti hapen pääseminen pienimmistä (kapillaari)verisuonista 3–4 kertaa pitemmälle (huonosti hapetettuun) kudokseen kuin normaalitilassa, jolloin happea voidaan saada myös hyvin huonosti verisuonitettuun kudokseen. Happipitoisuuden lisääntyminen aktivoi sidekudosta ja haavan paranemista ja verisuonten uudismuodostus stimuloituu. Monien antibioottien teho paranee, kun kudosten happipitoisuus kohoaa. Myös anaerobiset bakteerit tuhoutuvat (taudinaiheuttajia on usein ongelmahaavoissa). Fagosytoivat solut toimivat paremmin (ja tuhoavat mikrobeja), kun niille on tarjolla riittävästi happea. Näin tulehdusten paikallinen vastustus paranee.


title: Muhammad Ali vs. Joe Frazier

text: Muhammad Ali ja Joe Frazier kohtasivat nyrkkeilykehässä kolme kertaa. Heidän välistään ottelusarjaa pidetään yleisesti nyrkkeilyhistorian klassikkona. Ottelut muodostavat Ali–Frazier -trilogian johon kuuluvat seuraavat ottelut:


title: Mandiyú de Corrientes

text: Mandiyú de Corrientes on vuonna 1952 perustettu argentiinalainen jalkapalloseura, joka pelaa maansa neljänneksi korkeimmalla sarjatasolla Torneo Argentino B:ssä. Joukkueen kotikaupunki on Corrientes. Diego Maradona valmensi joukkuetta lyhyen aikaa vuonna 1993.


title: Andy Greene

text: Andrew "Andy" Greene (s. 30. lokakuuta 1982 Trenton, Michigan, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura New Jersey Devilsia. Kauden 2015–2016 alussa hänet valittiin Devilsin kapteeniksi.


title: Valkeakosken naiskaartin joukkoteloitus

text: Valkeakosken naiskaartin joukkoteloitus oli Suomen sisällissodassa 1. toukokuuta 1918 toteutettu joukkomurha, jonka kohteena oli Valkeakosken naiskomppanian 15–23-vuotiaita tyttöjä..


title: Valkeakosken naiskaartin joukkoteloitus

text: Valkeakosken naiskomppania oli osa punakaartia, ja suurin osa siihen kuuluneista naisista oli ennen kapinaa ollut töissä Valkeakosken paperitehtaassa. Suurimman osan sodan ajasta komppania piti vartiota, harjoitteli ampumista ja äkseerausta ja voimisteli Tietolan koululla.


title: Valkeakosken naiskaartin joukkoteloitus

text: Naiskomppania joutui lähtemään tositoimiin huhtikuun lopulla 1918. Komppaniaan kuului noihin aikoihin 36 naista. He saivat tulikasteensa Alvettulan sillan luona käydyssä taistelussa, jolloin valkoiset olivat asemissa sillan toisella puolella. Tässä taistelussa komppaniasta ei kaatunut kukaan. Lopulta valkoiset perääntyivät ja joukot etenivät Hauhon kirkonkylään, jossa käydyn taistelun jälkeen komppania jatkoi Tuulokseen. Siellä se osallistui Syrjäntaan taisteluihin. Taistelun jälkeisessä kaaoksessa kaartilaiset jäivät saksalaisten vangeiksi 29.4.1918.


title: Valkeakosken naiskaartin joukkoteloitus

text: Saksalaiset luovuttivat naiskaartilaiset suomalaiselle valkoisten joukolle, joihin kuului lähinnä Pohjanmaan valkoisia, mutta myös kaksi hauholaista suojeluskuntalaista. Samassa vankijoukossa oli myös punaisia miehiä. Vankeja lähdettiin kuljettamaan jalkapatikassa Luopioisten suuntaan. Yöksi heidät laitettiin Hauhon Mustilaan, Suomaan talon latoon (Suomaan talo sijaitsi Tuuloksen Juttilan kylässä, Luopioisten tien varrella). Siellä heitä pidettiin vartioituna yön yli. Vapunpäivän aamuna vangit jatkoivat matkaa pohjoiseen. Miesvangit jatkoivat matkaansa kohti Luopioista, kun tytöt vietiin (Hauhon Mustilan kylään) Siikasenkorven suon syrjään kaivamaan oma joukkohautansa. Eräiden tietojen mukaan hauta oli jo valmiiksi kaivettu . Tytöt käskettiin haudan yli pannuille lankuille ja ammuttiin viisi kerrallaan.


title: Valkeakosken naiskaartin joukkoteloitus

text: Punaisten naisten teloitukset kansalaissodassa olivat yleisesti melko tarkoituksella valittu linja. "Aamulehti" vaati huhtikuussa 1918, että ”puhdistus- ja rankaisutoimet on koko ankaruudessaan kohdistettava naisiin, ja juuri naisiin, sillä muuten ei päästä tämän mätäpaiseen syvimpiin juuriin”. Etelä-Suomessa tapettiin lähes kaikki kiinni saadut punakaartilaiset naiset.


title: Valkeakosken naiskaartin joukkoteloitus

text: Valkeakosken työväenjärjestöt pystyttivät paikalle 1. toukokuuta 1968 muistomerkin, jonka tekstin mukaan haudassa lepää "36 valkeakoskelaista 15–23-vuotiasta työläisneitoa". Tutkimuksellisin keinoin on pystytty selvittämään 24–29 uhrin kohtalo.


title: Valkeakosken naiskaartin joukkoteloitus

text: Vuonna 2008 kirjailija Anneli Kanto julkaisi kirjan "Veriruusut", joka käsittelee Valkeakosken naiskaartin vaiheita. Seuraavana vuonna kirjasta tehtiin näytelmä, jota on esitetty mm. Tampereella ja Valkeakoskella. Keväällä 2018 "Veriruusut" esitetään KOM-teatterissa sekä syksyllä Jyväskylän Huoneteatterissa.


title: Juutalaisitalia

text: Juutalaisitalia (omakielisiä nimityksiä "latino" tai "volgare") on Italian juutalaisten puhumasta italian kielen variantista käytetty nimitys.


title: Juutalaisitalia

text: Juutalaisitalia muodostui keskiajan alussa keski- ja eteläitalialaisten murteiden pohjalta. Varsinkin Roomassa se säilytti arkaaisia 1200-luvun puhekielen piirteitä. Kielellä on laadittu uskonnollista ja maallista kirjallisuutta lähinnä heprealaista kirjaimistoa käyttäen. Italiassa kirjakielen historia ulottuu keskiajalta 1600-luvulle saakka, Korfun juutalaisyhteisö käytti sitä 1500–1700-luvuilla. 1600-luvulta lähtien Italian juutalaisten puhumista murteista käytettiin nimitystä "italkia".


title: Juutalaisitalia

text: Nykyään juutalaisitalia on jäänyt lähes kokonaan pois käytöstä ja sen puhujia on enää hyvin vähän. Ethnologuen arvion mukaan kielellä olisi noin 200 puhujaa, joiden lisäksi noin 4 000 henkilöä käyttää joitakin kielen elementtejä satunnaisesti. Kielen puhujat asuvat pääasiassa Roomassa ja muutama saattaa olla vielä jäljellä myös Korfulla.


title: Juutalaisranska

text: Juutalaisranska on pohjois-Ranskan ja Reinin alueen juutalaisten keskiajalla käyttämästä ranskan kielestä käytetty nimitys. Sillä on laadittu uskonnollista ja maallista kirjallisuutta heprealaista kirjaimistoa käyttäen.


title: Juutalaisranska

text: Rakenteeltaan juutalaisranska ei juurikaan poikkea muinaisranskasta. Teksteissä esiintyvät murrepirteet edustavat eri paikallismurteita. Hepreankielisiä lainasanoja on vähän.


title: Juutalaisranska

text: Kielen kirjallinen käyttö päättyi 1300-luvulla, jolloin juutalaiset karkotettiin Ranskasta. Reinin alueen juutalaisten siirryttyä puhumaan saksaa osa ranskalaisista sanoista välittyi heidän mukanaan myöhempään jiddišiin.


title: Juutalaisprovensaali

text: Juutalaisprovensaali tarkoittaa Etelä-Ranskan juutalaisten puhumaa provensaalin eli oksitaanin muunnosta.


title: Juutalaisprovensaali

text: Juutalaisprovensaalin vanhimmat näytteet ovat keskiajalta. Kielellä on laadittu uskonnollista ja maallista kirjallisuutta heprealaista kirjaimistoa käyttäen. Juutalaisprovensaali kukoisti paaville kuuluneessa Venaissinin kreivikunnassa aina Ranskan vallankumoukseen saakka, jolloin sen puhujat alkoivat siirtyä käyttämään ranskan kieltä. Saksalaiset surmasivat kielen puhujia toisessa maailmansodassa. Viimeinen tunnettu juutalaisprovensaalin puhuja Armand Lunel kuoli vuonna 1977.


title: Juutalaiskreikka

text: Juutalaiskreikka eli jevani ( tai γεβανικά, "gevaniká") on Kreikan juutalaisten puhumasta kreikan kielen variantista käytetty nimitys.


title: Juutalaiskreikka

text: Juutalaiset ovat käyttäneet kreikkaa jo antiikin aikana lingua francana sekä jokapäiväisen kanssakäymisen ja kulttuurin kielenä. 1400-luvun lopussa monet Kreikan juutalaiset sulautuivat ladinoa puhuneisiin Espanjan juutalaisiin, mutta romaniottien ryhmä käytti kreikkaa puhe- ja osittain myös kirjakielenään aina toiseen maailmansotaan saakka. Heidän puhumassaan kreikassa oli aramealaisia, hepreankielisiä ja 1400-luvulta lähtien myös turkkilaisia vaikutteita. Sen kirjoittamiseen käytettiin heprealaista kirjaimistoa.


title: Juutalaiskreikka

text: Ennen toista maailmansotaa juutalaiskreikkaa puhuttiin Kastorián, Ioánninan ja Chalkídan kaupunkien sekä Korfun ja Zákynthoksen saarten juutalaisyhteisöissä. Kieli säilyi pitkään myös Istanbulin karaiiteilla. Toisen maailmansodan jälkeen holokaustista selvinneet Kreikan juutalaiset siirtyivät puhumaan kreikan yleiskieltä tai uusien kotimaidensa kieliä. Nykyään juutalaiskreikalla on tuskin lainkaan kieltä sujuvasti taitavia puhujia.


title: Loviisan vaakuna

text: Loviisan vaakuna on Loviisan kaupungin tunnus. Vaakunan aihe on peräisin sinetistä, joka annettiin 1756 uudelle rajakaupungille. Hamina oli menetetty Venäjälle 1743, ja tapulikaupungin oikeudet siirrettiin Degerbyn-kaupungille, joka nimettiin 1752 uudelleen kuningattaren mukaan Loviisaksi. Pian tämän jälkeen kaupunki sai vaakunansa, jonka aiheessa näkyvät rajalinnoituksen ja merenkulun tunnukset.


title: Loviisan vaakuna

text: Vaakunan selitys on ”sini-kultakatkoinen kilpi. Sinisessä kentässä kaksi kultaista tykkiä ristikkäin ja kultaisessa kentässä musta ankkuri.” Vaakunan on piirtänyt uudelleen vanhan vaakunan pohjalta Ahti Hammar, ja Loviisan kaupunginvaltuusto hyväksyi sen kokouksissaan 12. syyskuuta 1968 ja 8. tammikuuta 1969. Sisäasiainministeriö vahvisti vaakunan käyttöön 18. maaliskuuta 1969.


title: Loviisan vaakuna

text: Loviisan, Liljendalin, Pernajan ja Ruotsinpyhtään vuoden 2010 kuntaliitossopimuksen yhteydessä sovitiin, että syntyvä kaupunki saa nimen Loviisa, mutta että vaakunasta järjestettäisiin suunnittelukilpailu. Kilpailun voitti mukana ollut Loviisan vanha vaakuna.


title: Paul Brodie

text: Paul Zion Brodie (11. huhtikuuta 1934 Montréal – 19. marraskuuta 2007 Toronto) oli saksofonisti ja pedagogi, joka ajoi Kanadassa klassisen saksofonin asiaa. Hän esitti ja levytti sekä alkuperäisiä että transkriptoituja teoksia eri aikakausilta käyttäen soittiminaan altto-, sopraano- ja sopraninosaksofoneja. Hänestä tehtiin vuonna 1994 Kanadan ritarikunnan upseeri. Brodien oppilaisiin lukeutuivat Robert Bauer, Jean-Guy Brault, Bob Brough, Karin Goldberg, Glen Montgomery, Ramon Ricker, Bill Smith, Michael Stuart ja John Tank.


title: Paul Brodie

text: Brodie opiskeli high school -aikoinaan klarinetinsoittoa. Vuosina 1953–1958 hän sai saksofoninsoiton opetusta Larry Tealilta Ann Arborissa; hän sai Michiganissa sekä musiikin kandidaatin että maisterin arvot. Vuonna 1959 häntä opetti Pariisissa Marcel Mule .


title: Paul Brodie

text: Brodie toimi itse opettajana Royal Conservatory of Musicissa (1959–1960), Toronton yliopistossa (1968–1973) ja Yorkin yliopistossa (vuodesta 1982). Hän myös perusti vuonna 1961 Torontoon oman oppilaitoksensa, Brodie School of Music and Modern Dancen, ja johti sitä, kunnes sen toiminta lopetettiin vuonna 1979. Vuonna 1969 Brodie perusti Eugene Rousseaun kanssa Chicagossa Maailman saksofonikongressin, joka järjestetään kolmen vuoden välein. Hän toimi vuonna 1972 järjestetyn kongressin isäntänä.


title: Paul Brodie

text: Vuodesta 1972 Brodie soitti omassa saksofonikvartetissaan, joka muun muassa edusti Kanadaa Maailman saksofonikongressissa Lontoossa 1976. Vuonna 1979 kvartetti lakkautettiin Brodien keskittyessä entistä enemmän solistiseen uraansa. Hän esiintyi muun muassa Halifaxin ja Toronton sinfoniaorkesterien kanssa. Hän kiersi Kanadassa, Yhdysvalloissa, Meksikossa, Euroopassa, Australiassa, Uudessa-Seelannissa, Kaakkois-Aasiassa ja Kiinassa. Hän sai muiden muassa Keith Bissellin, Richard Henningerin, Lothar Kleinin, William McCauleyn, Oskar Morawetzin ja Tibor Polgarin säveltämään teoksia saksofonille.


title: Paul Brodie

text: Brodien soittoa kuullaan elokuvan "Taivas saa odottaa" (1978) soundtrackilla. Brodie kuoli 73-vuotiaana sydänleikkauksessa Sunnybrookin sairaalassa.


title: Leeni Tiirakari

text: Leeni Marketta Tiirakari (o.s. "Aartelo", s. 15. lokakuuta 1946 Rauma) on suomalainen tietokirjailija ja opettaja. Tiirakari valmistui ylioppilaaksi Saarijärven yhteiskoulusta vuonna 1965 ja suoritti filosofian kandidaatin tutkinnon Turun yliopistossa vuonna 1972 pääaineenaan Suomen historia. Pääosan työurastaan hän työskenteli historian lehtorina Someron lukiossa vuodesta 1975 eläkkeelle jäämiseensä asti vuonna 2010. Filosofian lisensiaatin tutkinnon hän suoritti vuonna 1992 Tampereen yliopistossa ja väitteli siellä vuonna 1997 filosofian tohtoriksi Suomen kirjallisuuden alalta aiheesta "Taistelevat lukumallit: Minna Canthin teosten vastaanotto". Tämän jälkeen hän on ollut toimittajana ja kirjoittajana useissa tietokirjoissa.


title: Petteri Rasi

text: Petteri Rasi (s. 22. tammikuuta 1990 Kuopio) on suomalainen entinen jääkiekkoilija, joka pelasi vuosina 2008–2010 yhteensä 15 SM-liigaottelua Kalevan Pallossa tehoin 1+1=2. Kauden 2010–2011 hän pelasi suurimmaksi osaksi lainalla Mestis-joukkue Savonlinnan Pallokerhossa.


title: Petteri Rasi

text: Rasi oli KalPan oma kasvatti. Hän oli kaudella 2007–2008 joukkueen B-nuorten paras maalintekijä sekä toiseksi paras pistemies Jaakko Rissasen jälkeen tehoilla 18+20=38. Rasi oli runkosarjan pistepörssissä viides. Kaudella 2008–2009 hänet nostettiin KalPan SM-liigarinkiin ja samalla kaudella Rasi teki myös SM-liigadebyyttinsä. Hän pelasi ensimmäisen liigaottelunsa 30. lokakuuta 2008 Ässiä vastaan. Rasi pelasi kauden aikana yhteensä seitsemän liigaottelua tehden yhden syöttöpisteen. Samalla kaudella hän pelasi myös kolme Mestis-ottelua alle 20-vuotiaiden maajoukkueessa.


title: Petteri Rasi

text: Kaudella 2009–2010 Rasi pelasi myös seitsemän SM-liigaottelua. Hän teki niissä liigauransa ainoaksi jääneen maalin, joka syntyi 20. lokakuuta 2009 pelatussa vierasottelussa Ilvestä vastaan. A-nuorten SM-liigan puolella Rasi teki 27 ottelussa tehot 15+20=35, joilla hän oli KalPan toiseksi paras pistemies Niko Kallelan kanssa. Rasi toimi KalPan A-nuorten varakapteenina. Kauden aikana myös Mestis tuli hänelle tutuksi. Syyskaudella Rasi edusti alle 20-vuotiaiden maajoukkuetta kahdeksan ottelun verran tehden tehot 2+1=3 ja helmikuussa 2010 hän pelasi kaksi ottelua lainalla SaPKossa tehden yhden maalin.


title: Petteri Rasi

text: Syyskuun 2010 lopulla Rasi siirtyi jälleen lainalle SaPKoon, jossa hän pelasi lopulta kauden loppuun ja teki 32 runkosarjaottelussa tehot 10+4=4. Rasi pelasi kauden 2010–2011 aikana myös neljä ottelua KalPan A-nuorissa sekä yhden SM-liigassa, 31. joulukuuta 2010.


title: Petteri Rasi

text: Huhtikuussa 2011 Rasi päätti yllättäen lopettaa uransa vain 21-vuotiaana ja keskittyä opiskeluun.


title: Basellakasvit

text: Basellakasvit ("Basellaceae") on koppisiemenisten kasvien heimo, jossa on vain 19 lajia. Ne kasvavat pääasiassa trooppisessa Amerikassa ja ovat maansisäisiltä osiltaan enemmän tai vähemmän meheviä (sukkulenttisia) ja varreltaan köynneliäitä. Niillä on pienet kukat ja yksisiemeninen hedelmä, jota pysyvät kehälehdet ympäröivät.


title: Basellakasvit

text: Amerikan lisäksi basellakasveja on myös trooppisessa Afrikassa, Madagaskarissa, Uudessa-Guineassa ja muutamilla Tyynenmeren saarilla.


title: Basellakasvit

text: Kasvien köynnöstävässä varressa on yksinkertaisia, leveänpuikeita, möyheitä lehtiä kierteisesti. Kukat sijaitsevat kahden suojuslehden sisällä tähkissä tai tertuissa, jotka kehittyvät lehtihankoihin. Kehä on 6-osainen; heteitä viisi; sikiäin kehänpäällinen, 1-lokeroinen, kolmesta yhteen kasvaneesta emilehdestä muodostunut; vartaloita tavallisesti yksi, luotteja kolme. Hedelmä on luumarja.


title: Basellakasvit

text: Basellakasvit kuuluvat Caryophyllales-lahkoon ja ne jaetaan neljäksi suvuksi:Basellakasveilla on sekä ravinto- että koristekasvikäyttöä. Malabarinpinaatin ("Basella alba") lehtiä käytetään pinaatin tavoin, ullukon ("Ullucus") pieniä mukuloita perunan tavoin. Ravinto- ja huonekasvina käytetään mukulapinaattia ("Anredera cordifolia"), jolla on valkoiset ja hyväntuoksuiset kukat sekä koristeellinen kasvutapa.